RTV Pančevo prenela klevete o novosadskoj aktivistkinji koja brani Frušku goru, sad plaća odštetu - | K-013 Portal\nRTV Pančevo prenela klevete o novosadskoj aktivistkinji koja brani Frušku goru, sad plaća odštetu\nAktivistkinja Pokreta "Odbranimo šume Fruške gore" Dragana Arsić dobila je prvostepenu presudu po tužbi za povredu ugleda i časti protiv RTV Pančevo.\nRTV Pančevo je u avgustu 2020. godine prenela tekst opskurnog portala "Prismotra.net" koji je objavljivao "neproverene informacije u rangu kleveta o delu novinara, medija, aktivista nevladinog sektora ili pojedinaca u Srbiji".\nTekst zbog kog je RTV Pančevo izgubila na sudu nosio je naslov "Ko je Dragana Arsić? Lažni ekolog napada Frušku goru", a u njemu su iznete brojne tvrdnje u vezi sa "političkom pozadinom" aktivizma Dragane Arsić.\nKako je u svom iskazu na sudu navela Arsić, ona "nije član nijedne političke stranke i ne bavi se politikom u smislu stranačkog angažovanja". Ona je istakla da je zbog navoda koji su o njoj objavljeni osećala stres i anksioznost, kao i strah od napada u realnom životu.\nRTV Pančevo je naloženo da na ime naknade nematerijalne štete zbog povrede časti i ugleda Dragani Arsić isplati 70.000 dinara, ali je odbijen zahtev da se pravosnažna presuda u celini objavi na sajtu medija.\nKako Arsić kaže za 021.rs, njen advokat će uložiti žalbu na ovaj deo sudske odluke.\n"Da bi bila puna i moralna i pravna satisfakcija, ta odluka zaista bi trebalo da bude objavljena na njihovom portalu, kao što je i taj gnusni tekst objavljen", navodi Arsić.\nArsić smatra da ova presuda ima širi značaj za aktiviste i društveno-angažovane građane, ali i za medije.\n"Ovom odlukom suda je poslata institucionalna poruka da ne mogu mediji da iznose laži, vređaju i blate ljude koji se na razne načine bave javnim interesom, kritički misle i iznose svoje stavove", naglašava.\nSagovornica 021.rs dodaje da su i građani dobili poruku da sudska zaštita postoji kao instrument kog ne treba lako da se odreknu.\nTekst portala "Prismotra" prenelo je više nacionalnih i regionalnih medija, ali je sa većine portala naknadno uklonjen.\nSporni portal ugašen je u decembru prošle godine, ali njegove stranice na društvenim mrežama i dalje postoje, mada je su poslednje objave iz januara prošle godine.\nMediji u Srbiji koji su se tom temom bavili, poput istraživačkog portala Insajder.net ili pak Vojvođanskog istraživačko-analitičkog centra VOICE uspeli su da dođu do informacija da je Prismotra.net registrovana decembra 2019. na zaštićenom domenu, čiji su podaci o vlasniku sakriveni.\nVOICE je utvrdio da je domen registrovan u Sjedinjenim Državama, a prethodno je kupljen u centralno-američkoj državi Panami.\nSvojevrsna prethodnica tog portala bila je Istraga.rs, internet stranica koja je objavljivala slične sadržaje poput Prismotre.net. Istraga.rs prestala je sa objavama baš od decembra 2019, perioda u kom je okvirno Prismotra.net počela sa radom.\nVršac: Policajac nehotice ubio oca pištoljem


Multisistemski inflamatorni sindrom zahtijeva pažnju svijeta - Radio Brčko distrikta BiH\nPočetna/Svijet/Multisistemski inflamatorni sindrom zahtijeva pažnju svijeta\nMultisistemski inflamatorni sindrom zahtijeva pažnju svijeta\nRadio Brčko16.05.2020. - 15:12\nInflamatorni sindrom kod djece, koji je registrovan u Evropi i SAD, a povezan je sa virusom korona, zahtijeva hitnu pažnju globalne zajednice, rekao je generalni direktor Svjetske zdravstvene organizacije Tedros Adhanom Gebrejesus.\n“U proteklih nekoliko sedmica pojavile su se informacije o djeci koja su primljena na odjeljenje intenzivne njege sa multisistemskim inflamatornim stanjem sa simptomima sličnim bolesti kavasaki i toksičnom šoku”, rekao je Gebrejesus novinarima u Ženevi.\nOn je dodao da se, prema prvim saznanjima, radi o sindromu povezanim sa kovidom-19 i da je od ključne važnosti hitno ga i pažljivo definisati da bi se utvrdila kauzalnost i opisali mogući pravci liječenja.\n“Zajedno sa našom globalnom kliničkom mrežom za kovid-19 Svjetska zdravstvena organizacija razvila je preliminarnu definiciju slučaja za multisistemski inflamatorni sindom kod djece”, rekao je on.\nOn je pozvao sve ljekare širom svijeta da rade sa svojim nacionalnim zdravstvenim sistema na definisanju i boljem razumijevanju ovog sindroma.\nAgencija AFP javila je ranije da je prvi smrtni ishod djeteta od ovog sindroma zabilježen u Francuskoj. Ranije je javljeno da je registrovano najmanje 15 djece sa sličnim simptomima. Neki istraživači povezuju ovaj sindrom sa virusom korona, iako za to još nema pouzdanih dokaza.\nDoktor Marija van Kerkov iz Svjetske zdravstvene organizacije pozvala je pedijatre iz cijelog svijeta da podijele svoja znanja i informacije u vezi sa ovom bolešću.\n“Čini se da je ovo veoma rijedak sindrom, ali potrebne su nam dodatne informacije prikupljene na sistematski način”, rekla je ona, te dodala da nisu sve informacije usaglašene i nije precizno utvrđena povezanost sindroma sa kovidom-19, prenio je TASS.


PRIVEDEN SVEŠTENIK U KOTORU, SLUŽIO MOLEBAN | Hayat.ba\nPRIVEDEN SVEŠTENIK U KOTORU, SLUŽIO MOLEBAN\nSveštenik Srpske pravoslavne crkve, paroh kotorski Momčilo Krivokapić, priveden je sinoć zbog održavanja molebana kojem je prisustvovalo više od 20 ljudi u crkvi Svetog Nikole, piše podgorička Pobjeda.\nU Crnoj Gori su zbog sprečavanja širenja virusa korona uvedene mere među kojima je i zabrana javnih okupljanja.\nOsim Krivokapića, policija je privela i njegovog sina Nemanju koji je takođe svešteno lice.\nNavodi se da je paroh Krivokapić je, uprkos iziričitoj zabrani javnih okupljanja, ignorišući i upozorenje načelnika Odjeljenja bezbjednosti u Kotoru, organizovao javno okupljanje i nakon molebana je sproveden kod osnovnog tužioca u Kotoru.\nInače, paroh Krivokapić je nedavno odbacio upozorenja Instituta za javno zdravlje da se vodi računa o higijeni i ustvrdio da se niko ko dolazi na liturgiju i uzima pričešće iz iste kašičice ne može zaraziti, jer je čin pričesti “čito djelo”.


Ko govori sa scene?\nSvi ljubitelji i poznavaoci pozorišne umetnosti, scenske igre i teorije koji se nalaze u Novom Sadu nedavno su imali jedinstvenu priliku da posete predavanje koje je održala An Ibersfeld, jedna od najvećih živih teoretičara, kritičara i istoričara pozorišta na svetu.\nIbersfeldova je kod nas, između ostalog, poznata po svojim knjigama „Čitanje pozorišta“ i „Škola gledaoca“, a svi prisutni mogli su da čuju njeno izlaganje „Ko govori na sceni: pisac, glumac ili reditelj?“\nOva diskutabilna tema započeta je konstatacijom da u datom nabrajanju neko nedostaje. Gledalac – zaključila je An Ibersfeld, naglašavajući na taj način posebnu problematiku kreativnog rada u pozorištu.\nVeć tim uvodom ona je istakla kolektivističku prirodu pozorišta i kontradikciju kao temelj na kom ono počiva. Prva od kontradikcija je gledalac, kao neko ko zauzima prvo mesto u pozorištu i ko je smisao pisca i stvaralačkog čina u uslovima svog vremena, ali i deset vekova kasnije.\nSledeća tačka kontradikcije jeste sam tekst koji živi od praznina. Od odgovora na pitanja koja praznine postavljaju zavisi tumačenje teksta koje daje reditelj, koji sukobljava vizuelne i konkretne znake, ali i scenograf, koji obavlja isti aspekt drugog pola pošto oblikuje prostor.\nSledeća tačka kontradikcije je glumac, najmanji od svih stvaralaca, ali u isti mah i najvažniji zbog direktnog odnosa koji ima sa tekstom i prostorom. Ibersfeldova se na kraju ponovo vratila na prvu tačku, gledaoca, gledaoca kao kreatora, gledaoca kao nekoga ko sugeriše reditelju. „Pokaži mi ono što nikad nisam video, pokaži mi ono što umem da gledam, pokaži mi ono što nikad nisam video, pokaži mi ono što ne umem da gledam“ – zaključila je na kraju An Ibersfeld pred okupljenim auditorijumom.


Elektronika, Elektromotori, Agregati\nmerni instrumenti, štampane ploče, automatizacija, ispitni alati\nElektro Agregati - Heron Madalbal Srbija\nProdaja profesionalnih i kvalitetnih agregata za električnu energiju. Elektro agregati za struju sa benzinskim motorom. U moru različitih firmi i proizvoda, kada su u pitanju agregati, naša firma se izdvaja zahvaljujući velikom iskustvu i profesionalnošću, što je najbolji garant. Naši stručni saradnici će Vam pružiti potrebne informacije o našim proizvodima (agregatima), pa će Vam na osnovu Vaših zahteva i potreba preporučiti odgovarajući agregat.\nCST - Centar za Separacione Tehnologije\nRazvoj i proizvodnja filtersko-separacionih uređaja za tretman tečnosti u prehrambenoj tehnologiji, farmaciji i medicini.\nPlasman opreme za automatsku regulaciju firme Honeywell. Novosti, proizvodi, reference, partneri i kontakt.\nKonelek SMD, štampane ploče, Beograd, Srbija\nProizvodnja štampanih ploča kao glavna delatnost i trgovina elektronskim komponentama kao dopunski program.\nOziris Elektrik, Beograd, Srbija\nBeogradsko preduzeće za proizvodnju i prodaju električnih kvarcnih toplotnih uređaja.\nElraj, ispitivanje električnih aparata, mašina, Niš, Srbija\nNiško preduzeće za proizvodnju opreme za ispitivanje električnih aparata, mašina, instalacija i postrojenja.\nUnion Internacional, tasteri, kontaktori, Novi Sad, Srbija\nBavi se uvozom i veleprodajom niskonaponske sklopne tehnike. Sadrži lager-listu i uputstvo kako pronaći firmu.\nSever, električni motori i generatori, Subotica, Srbija\nProizvodnja elektronskih motora, pumpi, generatora i agregata u Subotici.\nMajona, automatika i elektronika, Beograd, Srbija\nFirma Majona d.o.o. osnovana je 1993. godine u Beogradu a svoje poslovanje je započela u septembru 1999. godine. Od tada se konstantno razvija, proširuje svoju ponudu i već nalazi svoje značajno mesto na tržištu.\nMeris, merenje i automatizacija, Beograd, Srbija\nFirma Meris je osnovana 1992. godine. Proteklih godina Meris se razvijao, rastao i profesionalno napredovao da bi danas na tržištu merne opreme Srbije i Crne Gore zauzeo lidersku poziciju kao dobro organizovan tim, pravi predstavnik zastupanih firmi kome se veruje.\nElektrosistem, komponente za elektrotehniku, Beograd, Srbija\nFirma ES-YU Elektrosistem d.o.o, Beograd je osnovana 1992 god. Bavi se zastupanjem stranih firmi, proizvodnjom opreme za upravljanje industrijskim procesima i prometom elektromaterijala.\nNovatronic, sistemi za informisanje, Novi Sad, Srbija\nKvalitet je ključna reč za Novatronic i upravo to nam je omogućilo da svih proteklih godina nastupamo kao lider u oblasti proizvodnje displeja za informisanje putnika u javnom prevozu, displeja u saobraćaju i informacionih displeja.\nAVS Electronic, elektronika, klime, Požarevac, Srbija\nAVS je specijalizovana firma koja se bavi veleprodajom i maloprodajom elektronskih komponenti kao i servisiranjem audio, video, TV i DVD uredaja, klima i bele tehnike svih poznatih stranih i domacih marki kako u garantnom tako i u vangarantnom roku.\nElmot, premotavanje elektromotora, Požarevac, Srbija\nProizvodnja i remont elektronamotaja, solenoida i transformatora, prodaja elektrokontaktne robe, regulacionih mernih instrumenata, panik rasveta, punjača, korektora napona...\nPortal za video nadzor i nove tehnologije.


OKO 65 POSTO KORISNIKA SOCIJALNE POMOĆI – ROMI – NOVA NAŠA REČ\nOd ukupnog broja korisnika materijalne pomoći koju naši sugrađani dobijaju od države preko Centra za socijalni rad, oko 65 posto pripada romskoj populaciji. Kako je rekao direktor ove ustanove Boban Ilić, preciznih podataka o nacionalnoj stukturi materijalno ugroženih građana nema, ali je sasvim izvesno da Romi čine više od polovinu njih.\nDo podataka je teško doći zbog toga što se mnogi prilikom podnošenja zahteva za socijalnu pomoć ne izjašnjavaju o svojoj nacionalnoj pripadnosti, i u toj rubrici često stavljaju odgovor „neopredeljen“.\nInače, korisnika socijalne pomoći koji su romske nacionalnosti ima sa svih delova teritorije grada, kako iz gradskih tako i iz seoskih sredina. Pretežno je reč o višečlanim porodicama u kojima ni jedan član nije zaposlen.\nOvo isto važi i za korisnike jednokratne novčane pomoći. Iako se brojke iz meseca u mesec menjaju, po proceni nadležnih više od 50 posto ovih korisnika pripada romskoj nacionalnoj zajednici.\nNa teritoriji grada novčanu socijalnu pomoć prima oko 2.300 korisnika.


Kako da odaberete treću dozu vakcine, ko bi trebalo da je primi i da li je mešanje štetno – Objektivni\nPočetna/Covid 19/Kako da odaberete treću dozu vakcine, ko bi trebalo da je primi i da li je mešanje štetno\nKako da odaberete treću dozu vakcine, ko bi trebalo da je primi i da li je mešanje štetno\n0 19 2 minut ranije\nNiko nikog neće naterati da primi treću dozu vakcine, ali će se izaći s preporukama ko bi trebalo da je primi, poručio je prof. dr Dušan Popadić, imunolog.\nŠto se tiče mešanja vakcina, Popadić smatra da to ne može da škodi pacijentu. Ukazao je da je i pored vakcinacije neophodno da se nosi maska zato što, kako je objasnio, „ne znamo na koga ćemo naleteti, odnosno ne znamo koju ćemo dozu virusa primiti u susretu s tim osobama“.\nPopadić je ocenio da bi ograničavanje dostupnosti pojedinih sadržaja verovatno dalo bolje rezultate u motivaciji za vakcinisanje nego nagrađivanje. Ukazao je da smo imali nagrađivanje i da to nije dalo bolje rezultate.\n„Pokazano je da su vakcine koje su zasnovane na tehnologiji RNK i vektorske vakcine, konkretno ‘Sputnjik V’ najefikasnije, odnosno pružaju najefektniju zaštitu, nakon toga je kineska ‘Sinofarm’ koja pruža pristojnu zaštitu“, istakao je imunolog.\n„Koliko ja znam niko nikog neće naterati da primi tu treću dozu, ali će se izaći s preporukama ko bi trebalo da je primi. To su na prvom mestu stare osobe i osobe koje su na nekim imunosupresivnim ili antiinflatornim tretmanima zbog nekih svojih osnovnih zapaljenskih bolesti“, rekao je Popadić.\n„Da je pandemija ovakvih karakteristika nekog drugog virusa verovatno bi slične mere bile preduzimane“, dodao je imunolog.\n„Snaga dokaza koji o tome govore je prilično mizerna, slaba. To su mali brojevi, nikako nisu desetine hiljada slučajeva, osim za neke kao što su kombinacije ‘Astrazeneke’ i ‘Fajzerove’ vakcine, što se radilo ne tako retko u Velikoj Britaniji i Kanadi, gde je pokazano da to ni na koji način ne ometa imunski odgovor, odnosno da je bezbedno“, potvrdio je Popadić.\n„Prema tome, ako pogledamo te dokaze ja bi preporučio neku od vakcina koja je zasnovana na RNK tehnologiji – to su ‘Fajzer’ i ‘Moderna’, svakako ne može da šteti, može da koristi. Ali isto tako ako je neko primio dve doze kineske i želi da nastavi imunizaciju tom vakcinom, ni na koji način ga ne bi ograničavao i preporučio bih da primi i treću dozu kineske“, savetuje Popadić.\nŠto se tiče vektorskih i onih zasnovanih na RNK tehnologiji, tu je, objasnio je imunolog sužen odgovor, ograničen na „S“ protein koji je samo jedan od tih 29 virusnih proteina.\nNa uobičajeno pitanje zašto moram da nosim masku ako sam vakcinisan, doktor Popadić poručuje: „Zato što ne znamo na koga ćemo naleteti, odnosno ne znamo koju ćemo dozu virusa primiti u susretu s tim osobama“.


Jačanje saradnje sa delegacijom EU u Crnoj Gori | Analitika - Informativni Portal\nJačanje saradnje sa delegacijom EU u Crnoj Gori\nMinistar finansija Darko Radunović sa saradnicima sastao se danas sa šefom Delegacije Evropske unije u Crnoj Gori, g-dinom Aivo Oravom.\nObjavljeno: 23. 01. 2017 - 16:18 Promjenite veličinu teksta: A A A\nTom prilikom ministar Radunović je ambasadoru prezentovao osnovne fiskalne mjere, kako na rashodnoj, tako i na prihodnoj strani budžeta, koje će biti smjernice za vođenje ekonomske politike Crne Gore u narednom četvorogodišnjem periodu, sa ciljem kreiranja održivog sistema upravljanja javnim finansijama.\nSa aspekta integracija naše zemlje u EU, ministar je naglasio potrebu sprovođenja sistemskih reformi koje će omogućiti da crnogorsko društvo period tranzicije prođe na kvalitetan način, uz učvršćivanje temelja pravne i ekonomski prosperitene države.\nUkazujući na lidersku poziciju Crne Gore u pregovaračkom procesu, kada je u pitanju zapadni Balkan, ambasador Orav je istakao važnost tijesne saradnje svih vladinjih tijela u budućim fazama pripreme za EU, kako bi implementacija reformi bila što efikasnija a napretci što vidljiviji, ne samo domaćoj već i evropskoj javnosti.\nSagovornici su se saglasili oko potrebe intenziviranja saradnje u budućem periodu, uz otvoren i transparentan pristup obje institucije.


Tučić: BiH predstavila investicione potencijale u Berlinu - Akta.ba\nTučić: BiH predstavila investicione potencijale u Berlinu\nOn je istakao da je posebno naglašen hidroenergetski potencijal kojima raspolaže BiH i da su pozvani, prije svega, njemački, ali i investitori iz ostalih zemalja članica EU da investiraju u ovu oblast.\n29.08.2014. 13:26 / Izvor: SRNA\nMinistar spoljne trgovine i ekonomskih odnosa BiH Boris Tučić izjavio je Srni da su na konferenciji o Balkanu u Berlinu predstavljeni investicioni i razvojni potencijali BiH u različitim sektorima, ali da u dijelu posvećenom ekonomiji nije bilo riječi o "gigantskim" regionalnim projektima, kako je to najavljivano uoči konferencije.\n"U ekonomskom dijelu ove konferencije predstavili smo određene investicione i razvojne potencijale BiH u sektorima, energetike, transporta, malih i srednjih preduzeća, investicione klime...", rekao je Tučić u telefonskoj izjavi iz Berlina.\nTučić je rekao da je na konferenciji naglašena potreba za razvijanje regionalne saradnje, ali da nije bilo priče o konkretnim projektima, pogotovo ne o finansijskim konstrukcijama posredstvom kojih bi određeni projekti bili implementirani.\n"Zemljama zapadnog Balkana poručeno je da intenziviraju svoje aktivnosti kada su u pitanju evropske integracije i da definišu zajedničke projekte koje će onda kandidovati posredstvom uobičajene procedure prema EU ili članicama Unije, odnosno međunarodnim finansijskim institucijama", rekao je Tučić.\nOn je najavio da će se u naredne četiri godine raditi u uobičajenom formatu.\n"Suštinski svi su manje-više govorili samo o potrebi stvaranja uslova za privlačenje direktnih stranih investicija i sve se uglavnom svodilo na poruke, uglavnom, političke prirode", naveo je Tučić.\nOn je napomenuo da je ekonomska situcija u EU takva da sve manje do izražaja dolaze direktne investicije, pogotovo grantovi.\n"Osnovna ideja koja se juče mogla čuti je da se zajednički projekti na nivou zapadnog Balkana, ukoliko se do njih dođe, primarno finansiraju posredstvom kreditnih sredstava, odnosno posredstvom međunarodnih institucija, uz povoljnije kreditnih aranžmana, ali svakako kreditne aranžmane", rekao je Tučić.\nTučić je rekao da je danas razgovarao i sa predstavnicima njemačkog Bundestaga, posebno kada je u pitanju povećanje detašmana da bi se omogućio odlazak većem broju radnika iz BiH na rad u Njemačkoj.\n"Uspjeli smo da ostvarimo i određene kontakte sa udruženjima privrednika u Njemačkoj, a ostaje nam da određene kontakte personalizujemo kada je riječ o metalskoj i drvnoj industriji", napomenuo je Tučić.\n#Ministar spoljne trgovine i ekonomskih odnosa BiH\n#hidroenergetski potencijal bih


Vest o dočeku kineskih lekara u Srbiji imala više od milijardu pregleda u Kini\nSnimak na kojem se vidi kako je predsednik Srbije Aleksandar Vučić u Beogradu dočekao kineski lekarski tim i medicinsku pomoć za borbu protiv koronavirusa, koji je objavila kineska Televizija CCTV, a koristio kineski list “Pipl Dejli”, imao je ukupno milijardu i sto miliona pregleda.\nVest objavljena pod nazivom “Najljubaznija dobrodošlica kineskom medicinskom timu za borbu protiv epidemije, Vučić ljubi kinesku zastavu”, imala je 800 miliona pregleda, uz 13.000 komentara na društvenoj mreži ” Veibo”.\nKolika je popularnost predsednika Vučića u najmnogoljudnijoj zemlji na svetu, svedoči i bivši kineski ambasador u Srbiji Li Mančang.\n“Sada čitava Kina i njen narod mnogo vole Srbiju i spremni su da pomognu Srbiji. Predsednik Vučić je sada najpopularniji u našoj zemlji, na društvenim mrežama svi sada pričaju o njemu. Ovi koji mene poznaju pitaju me o njemu, makar stotinak njih svakog dana. Kinezi sada zaista vide da smo mi iskreni, čelični prijatelji i braća i puno ljudi kaže da posle ovog virusa moraju doći u Beograd i Srbiju kao turisti, da vide jednu ovako lepu herojsku, prijateljsku i bratsku zemlju i da na svoj način podrže i razvijaju prijateljstvo”, kaže bivši kineski ambasador.\nDa je doček kineskih stručnjaka i medicinske opreme za efikasniju borbu protiv koronavirusa centralna tema kineskih medija, govori i činjenica da je ta vest objavljena na naslovnoj strani lista “China Daily” .\nOsim pomoći kineski dnevni list piše i o zahvalnosti, koju je srpski predsednik izrazio Kini i kineskom narodu. Ugledni kineski list navodi da je predsednik Si Đin Ping izdao naredbu kineskom Ministarstvu spoljnih poslova da se pomogne svim zemljama koje se bore sa najvećom zdravstvenom krizom do sada.\n“China Daily”, piše da je predsednik Si uputio poruku podrške predsedniku Francuske Emanuelu Makronu, kancelarki Nemačke Angeli Merkel, španskom kralju Filipu šestom i srpskom predsedniku Aleksandru Vučiću.\nTime je kineski predsednik ukazao veliku čast Srbiji i stavio je u rang sa vodećim evropskim državama, a kineski ugledni medij sve to je objavio baš na naslovnoj strani.\nPosle dolaska kineskih stručnjaka u Srbiju i dočeka koji je priredio srpski predsednik, izgleda da su u Kini našli političara iz Evrope koji im je zanimljiv.\nNaime na mreži TikTok kineskinje masovno prave video kolaže sa slikama predsednika Srbije.\nKoliko je interesovanje kineskih građana da pomognu Srbiji svedoči i to da je prikupljeno još skoro dve tone pomoći u medicinskom materijalu za borbu protiv epidemije koronavirusa, saopštila je ambasada Srbije u Pekingu i navela da će ta pomoć u narednih nekoliko dana da pristigne u Beograd.\n“Verujemo da će u narednim danima biti još isporuka i da će količina prikupljene pomoći biti još veća. Mi smo veoma dirnuti ovim gestom kineskoh prijatelja, koji se svakodnevno interesuju za situaciju u Srbiji i načine na koje mogu da pomognu, rečeno je Tanjugu u ambasadi u Pekingu.\nStefanović sa komandantom Kfora: Održati saradnju na profesionalnom nivou 8\nĐerlek: Stižu nove količine vakcina, ubrzaćemo imunizaciju 24\nSrbija na trećem mestu u Evropi po broju vakcinisanih 29\nU Srbiji se do sada vakcinisalo 276.000 građana 15\nOd danas vakcinacija samo uz poziv eUprave sa terminom 17\n9:15 January 27, 2021\n9:12 January 27, 2021\n9:05 January 27, 2021\n8:51 January 27, 2021\n8:45 January 27, 2021


Ove godine otvoreno 20.000 firmi, zatvoreno 17.000\nM. D. 26. jula 2016. 09:59\nBroj novoosnovanih preduzeća u Grčkoj iznosio je u prvoj polovini tekuće godine 20.345, dok su u istom periodu zatvorene 16.994 kompanije, saopštilo je danas Ministarstvo ekonomije.\nU saopštenju, zasnovanom na evidenciji Opšteg privrednog registra, u celoj prošloj godini u Grčkoj je osnovano ukupno 43.846 firmi a zatvoreno 24.846, prenosi grčka agencija ANA.\nPrema izveštaju, u celoj 2015. godini broj novih preduzeća-pravnih lica iznosio je 13.200, dok je za šest meseci ove godine on dostigao 6.519. Pored toga, osnivanje individualnih preduzeća (preduzetnici koji nemaju poseban pravni subjektivitet), prošle godine je iznosilo 30.646, a u prvoj polovini tekuće godine 13.826.\nKako se dodaje, lani je ukupno zatvoreno 7.856 preduzeća pravnih lica, a za šest meseci ove godine 4.353, dok je broj zatvorenih preduzetničkih firmi prošle godine dostigao 16.900, a u prvom polugodištu ove godine 12.641.\nMinistarstvo je navelo da je slika države nakon postizanja sporazuma sa kreditorima značajno poboljšana, pošto brzo povlačenje i iskorišćavanje zajedničkih fondova, stabilizovanje bankarskog sistema, kamate na kredite, poboljšanje prihoda i niža državna potrošnja, uz niz vladinih inicijativa za borbu protiv utaje poreza, ilegalne trgovine i krijumčarenja, stvaraju sigurno investicino okruženje i izglede za rast, prenela je ANA.


03.04.2020. / 10:56\nBANJALUKA – Predsjednik Vlade Republike Srpske Radovan Višković rekao je da će u aprilu iz republičkog budžeta biti obezbijeđeno oko 55 miliona KM za isplatu minimalnih plata i uplatu poreza i doprinosa za oko 70.000 radnika koji nisu u mogućnosti da rade zbog mjera koje su preduzete s ciljem suzbijanja širenja virusa korona i posljedica koje trpi domaća privreda.\n“Nema bojazni da može doći do zloupotreba. Taj novac neće ići poslodavcima, nego će ga Vlada uplatiti javnim fondovima”, rekao je sinoć za RTRS Višković, koji je i komandant Republičkog štaba za vanredne situacije.\n“Iz Federacije BiH je osuta paljba prema nama kada smo pomenuli da bi bilo normalno da se Centralna banka uključi u ovo pitanje kao što se uključuju sve centralne banke u svijetu. Ne želim da prejudiciram rješenje, neka ljudi iz Centralne banke i stručnjaci i finansijskog sektora kažu šta je najbolje”, istakao je Višković.\n“Kada smo rekli da je normalno da taj novac bude upumpan u privredu kako bismo joj pomogli. Onda je rečeno da oni ne mogu kupovati obveznice entiteta, nego da moraju kupovati obveznice Njemačke”, dodao je Višković.\n“Oni novac ne daju iz budžeta. Nije normalno da Centralna banka BiH ovo posmatra sa strane i imam osjećaj kao da ih ne zanima šta se u ovom momentu dešava u BiH. Ako padnu budžeti i privreda, kome treba Centralna banka BiH? Ne želimo da bude ugrožena domaća valuta, ali, ako postoji novac koji je iznad obaveznih rezervi, meni je neshvatljivo da ne žele da ga učine dostupnim privredi”, naglasio je Višković.\n“To je dokaz da postoji novac, a da li će i kada odlučiti da on bude dostupan, prije svega privredi, ostaje da vidimo. Mi ne možemo čekati da vidimo šta će uraditi Centralna banka. Zbog toga radimo na tome da u fond iz koga ćemo pomagati oporavak privrede poslije završetka epidemije obezbijedimo značajan iznos novca i da ga već u maju imamo na raspolaganju”, rekao je Višković.\n“Na pomoć mogu računati poslodavci koji ne budu otpuštali radnike”, poručio je Višković, navodeći da podaci Zavoda za zapošljavanje pokazuju da je 31. marta na birou bilo 400 lica više u odnosu na decembar 2019. godine.\n“Priliv u budžet u martu bio je za oko 50 miliona KM manji u odnosu na mart 2019. godine, a od budžeta se očekuje pomoć. Ukoliko ne reagujemo brzo i ne obezbijedimo potrebna sredstva tog novca na tržištu više neće biti”, rekao je Višković.\n“Međunarodni monetarni fond je uvijek bio apsolutno protiv zaduženja, a sada u preporukama svim vladama sugeriše što veća zaduženja da bi bila održana likvidnost i javna potrošnja. Bez toga se dovodi u pitanje funkcionisanje čitavog sistema. Moramo biti u poziciji da isplatimo plate, penzije i socijalna davanja kako bi i oni mogli da izmiruju svoje obaveze i da bi krug bio zatvoren”, pojasnio je Višković.\n“S obzirom na to da je Srbija naš spoljnotrgovinski partner broj jedan, Italija druga, a Njemačka treća, naša privreda će se prije oporaviti što se i oni prije oporave poslije ove krize”, dodao je Višković.\n“Ne znamo do kada će ovo trajati, kolika je šteta i koga će sve pogoditi. Zato se Vlada opredijelila da ide korak po korak i donosimo mjere pomoći za mart, pa za april, a pravimo fond koji bi bio operativan u maju”, rekao je Višković, navodeći da Vlada nijedan potez neće vući bez razgovora sa socijalnim partnerima. RTRS\nTagovi: platevirus koronavišković


U Srbiji još 61 lice preminulo od COVIDA-19, u albanskim sredinama na KiM jedno GracanicaOnline.Info\nU Srbiji još 61 lice preminulo od COVIDA-19, u albanskim sredinama na KiM jedno\n3. novembra 2021. 1 min read\nИлустрација фото: pixabay/Johaehn\nJoš 61 osoba je preminula od posledica korona virusa u poslednja 24 časa u Srbiji, a od 24.149 testiranih uzoraka je registrovano 6.726 novoobolelih osoba, sapšteno je na sajtu Ministarstva zdravlja Srbije covid19.rs.\nNa bolničkom lečenju se nalazi 6.770, a na respiratorima još 279 pacijenata. Od početka epidemije, u Srbiji su testirana 6.381.373 uzorka, registrovana su 1.162.482 zaražena korona virusom, od kojih je od COVIDA-19 preminulo 10.139 osoba.\nJedno lice je preminulo u poslednja 24 sata od COVIDA-19 u albanskim sredinama na Kosovu, saopštilo je Ministarstvo zdravlja Kosova. Od 1.893 testirana uzorka je registrovan 21 novi slučaj zaraze, a u istom periodu je izlečeno 16 pacijenata.\nOd početka epidemije, u albanskim sredinama na Kosovu su testirana 1.265.566 uzoraka, registrovano je 160.809 zaraženih, od kojih je 2.977 ljudi preminulo, dok je trenutno 445 aktivnih slučajeva zaraze.\nPrevious Kancelarija za KiM: U Mogili kod Vitine ispisan grafit Albanija\nNext Petković sa ambasadorom Turske: Cilj ZSO je da zaštiti položaj i prava srpskog naroda na KiM\n9. decembra 2021., 05:53


Novaković (NS): Novim Sadom upravljaju Andrej Vučić i Zvonko Veselinović | Autonomija\nNovaković (NS): Novim Sadom upravljaju Andrej Vučić i Zvonko Veselinović\n"Novi Sad - reprezentativni primer za pranje novca kroz građevinske poduhvate"\nBivši predsednik Skupštine grada Novog Sada i sadašnji šef Gradskog odbora Narodne stranke Borislav Novaković izjavio je da Novim Sadom upravljaju brat predsednika Srbije Andrej Vučić i biznismen sa severa Kosova Zvonko Veselinović, kao i da se taj grad pretvorio u „eldorado za kriminalce“.\nNovaković je za nedeljnik „Vreme“ rekao da je „bezbednosna situacija u Novom Sadu katastrofalna“ i da je taj grad „reprezentativni primer za pranje novca kroz građevinske poduhvate“.\nKomentarišući najavu predsednika Srbije Aleksandra Vučića da će se država obračunati sa kriminalom u Novom Sadu, Novaković je rekao da je u pitanju „umirujuća poruka“ za građane tog grada koji su ogorčeni zbog rasta kriminala.\n„Vučić pokušava da uputi umirujuću poruku. Ne verujem u njegovu iskrenost, jer on ne reaguje na muku građana, nego na istraživanje javnog mnjenja“, rekao je Novaković.\nOn je dodao da se Vučić nikada ne bori protiv kriminala nego „protiv onih delova kriminalnih struktura koje nije stavio pod svoju kontrolu“ i da „tako čisti prostor za kriminalne grupe koje su mu lojalne“.\n„Vojvodinom se upravlja preko koordinatora koji su, po pravilu, članovi Izvršnog odbora Srpske napredne stranke (SNS) i koji, vojnički rečeno, duže određeni broj opština. Oni su hijerarhijski nadređeni predsednicima opština i gradonačelnicima, a njihov šef je Andrej Vučić“, rekao je Novaković.\nOn je dodao da su sve javne nabavke nameštene i da se „unapred zna koja firma i po kojoj ceni dobija posao, od toalet-papira do gradnje bulevara“.\n„Mislim da je krajnje vreme da tužilaštvo i policija obrate pažnju na spregu i dosluh koji postoji između gradonačelnika Novog Sada Miloša Vučevića i kompanije Galens. Galens hara Novim Sadom“, istakao je Novaković.\nOn je rekao da ta firma „obrće milijarde“, a da „niko ne zna ko je stvarni vlasnik kapitala“.\n„Za tu kompaniju ne postoje pravila. Regulacioni, odnosno urbanistički planovi se upodobljavaju njihovim potrebama“, istakao je Novaković i dodao da Novi Sad „polako postaje Galens-siti“.


alkohol Archives - Radio Dunav\nU toku prethodne nedelje, na području Policijske uprave u Somboru, evidentirano je 8 saobraćajnih nezgoda. U saobraćajnim nezgodama 2 osobe su zadobile teške telesne povrede. Zbog vožnje pod dejstvom alkohola zadržana su 23 vozača. Na teritoriji grada Sombor evidentirana je 1 saobraćajna nezgoda. Zbog vožnje pod dejstvom alkohola zadržano je 13 vozača. Na području opštine […]\nPripadnici Ministarstva unutrašnjih poslova u Somboru, u koordiniranoj akciji sa inspektorima Poreske policije, po nalogu sudije za prethodni postupak, izvršili su pretres na dve lokacije u Prigrevici. Na jednoj lokaciji zaplenjeno je preko 500 litara alkoholnog pića u rinfuzi i oko 40.000 komada nerazduženih akciznih markica Republike Srbije. Zbog postojanja osnova sumnje da je izvršio […]


Hrana za dušu - Blic Online\nNe zna se otkud spot o Srbiji na internetu\nNiko ne zna kako je popularni spot “Hrana za dušu”, koji predstavlja turističku ponudu Srbije, već dospeo na internet, iako je njegova finalna verzija trebalo da bude prikazana tek u februaru 2012. na Sajmu turizma u Beogradu. U Turističkoj organizaciji Srbije, koja je spot naručila i platila, nemaju objašnjenje za to što se desilo, a autori tvrde da spot vredan gotovo tri miliona dinara nisu oni pustili u javnost.\nPogledajte i ocenite: Da li srpski spot o turističkoj ponudi podseća na makedonski?\nReklama o turističkoj ponudi Srbije i njenoj gastronomiji, “Hrana za dušu”, koji je planiran da se naredne godine plasira na strano tržište, podseća na makedonski spot “Makedonija tajmles fud”. Osnovni koncept oba spota je hrana karakteristična za svaki region i nekoliko prijatelja koji uživaju u vinu i hrani.\nSpot sa jelima privlači turiste iz inostranstva\nSpot o turističkoj ponudi Srbije i njenoj gastronomiji pod nazivom “Hrana za dušu”, koji se već nekoliko dana vrti na mnogim sajtovima i obara rekorde gledanosti, deo je šire turističke kampanje koja će biti plasirana naredne godine na inostrano tržište. Svi spotovi, fotografije i brošure sa temom gastronomije kao srpskog brenda koštaće ukupno dva miliona i 900.000 dinara.


Sedmogodišnji rat crkve protiv građana - Saša Ilić - Peščanik\nSedmogodišnji rat crkve protiv građana\nNaselje Stepa Stepanović, foto: Ivana Tutunović Karić\nPredugo traje agresija SPC na javni prostor u naselju Stepa Stepanović, a posredno i na stanovnike ovog beogradskog naselja. Sve je počelo u zimu 2013. kada je protojerej-stavrofor Stojadin Pavlović sa dobrovoljcima SPC došao na ovaj teren i postavio veliki drveni krst, obeleživši time teritoriju na koju pretenduje Patrijaršija. Do tog trenutka nije bilo ni pomena o izgradnji crkve, kako u katastarskim planovima tako ni u urbanističkim projektima Građevinske direkcije Srbije. Umesto toga, bio je ucrtan dom zdravlja. Međutim, od tog časa nije prestala borba Udruženje stanara naselja Stepa Stepanović (USNSS), sa kontinuiranim napadima SPC, koji su se odvijali u vidu upada miksera za prevoz betona, ali i organizovanog obezbeđenja, vrlo često policijskog, koje je dobilo naređenje da sprovede „božju volju“ i omogući izgradnji crkve brvnare u ovom naselju. Protesti USNSS, okupljanje stanara, blokada Voždovačkog kružnog puta, žalbe nadležnim gradskim institucijama zbog pokušaja nelegalne gradnje samo su usporavali ovaj proces i odlagali dan konačne odluke. Da li je taj dan došao, teško je reći, ali činjenica da su građevinski kamioni 27. avgusta ujutro ponovo nahrupili u naselje, unosi sumnju da je ostalo još malo vremena do vojno-policijske akcije protiv građana, i to u ime SPC koja ne odustaje od izgradnje crkve, niti razume neku drugu potrebu društvene zajednice u ovom delu Voždovca.\nZa ovu dugoročnu akciju, SPC je ovlastila protojereja-stavrofora Stojadina Pavlovića, inače direktora Patrijaršijske upravne kancelarije i urednika TV Hram, stručnjaka za crkvenu propagandu, koji se nije ustručavao da tokom proteklih godina iznese čitav niz neistina o građanima koji su se usprotivili odlukama Patrijaršije. Njegova osnovna intencija u tom propagandnom ratu bila je da društvenu akciju u Stepi predstavi kao delo „nekolicine bezbožnika, predstavnika nevladinih organizacija, koje su instrumentalizovale nekakve opozicione partije, ne bi li sprovele svoje revolucionarne zamisli“. Koristeći frekvenciju televizije čiji program uređuje, protojerej-stavrofor Stojadin Pavlović je plasirao ove stvari gledaocima, prikazujući čitavu situaciju kao goru od one kada je „Srbija bila pod turskom okupacijom“, jer „Turci nisu branili gradnju bogomolja SPC-u i sprskom pravoslavnom narodu“. Protojerej je želeo da kaže da su ovi ljudi, koji se umesto za izgradnju hrama zalažu za odbranu elementarnog prava na lečenje i obrazovanje, u stvari uzurpatori vekovnog prava crkve da raspolaže javnim imovinom kao svojom. Kao rezultati ovakve kampanje usledile su dozvole, koje je SPC dobila od gradskih vlasti, pre svega od Sekretarijata za urbanizam i građevinske poslove. Ova neravnopravna borba počela je, kako se ispostavilo, onog trenutka kada je Aleksandar Vučić kao premijer potpisao uredbu po kojoj se SPC na osnovu Zakona o restituciji „vraća“ zemljište na kome može podići crkvu. Međutim, SPC nikada nije imala vlasništvo nad ovom parcelom, pa se čitava priča svodi na interesni potez vlasti kako bi dugoročno pridobila crkvu za svoja buduća politička delovanja na teritoriji Voždovca, inače staroj radikalskoj opštini.\nNajnoviji pokušaj SPC da mikserima i kamionima upadne na javni posed i počne sa izlivanjem temelja crkve, zaustavili su predstavnici Udruženja SNSS. No ovaj događaj aktivirao je i neke stranke koje su u svemu ovome prepoznale mogućnost za intervenciju na terenu. Tako se Narodna stranka Vuka Jeremića otvoreno stavila na stranu režima i SPC, izdajući saopštenje koje bi mogli da potpišu lično Aleksandar Vučić i patrijarh Irinej, a da ga onda na televiziji Hram pročita protojerej Stojadin. NS je tom prilikom osudila „pozive pojedinaca i političkih grupa na blokadu izgradnje crkve“, donoseći sledeće obrazloženje:\n„U ovim pozivima se često tvrdi da bi umesto crkve trebalo da bude izgrađen dom zdravlja, iako po zakonu u jednoj opštini može postojati samo jedan dom zdravlja, a po naseljima se otvaraju zdravstvene stanice (ambulante). Ovakva stanica je otvorena u naselju Stepa Stepanović i ona, prema procenama nadležnih, zadovoljava trenutne kapacitete. Pozivamo režim da hitno izgradi dodatni vrtić u ovom naselju za kojim na radost svih nas postoji velika potreba.“\nNarodna stranka je upozorila da je prava adresa za rešavanje ovog problema Opština Voždovac, pri čemu bi i „sama svakako dala svoj doprinos“. Predsednik Udruženja SNSS Zoran Božanić je nakon ovakvog istupa Narodne stranke podsetio na čitavu genealogiju problema oko uzurpacije parcele u naselju Stepa Stepanović, napomenuvši da su se predstavnici NS ovakvim istupanjem stavili zapravo na stranu „nezakonite sprege između države i crkve“. „Ovim gestom“, rekao je Božanić, „Narodna stranka je olako zgazila sedmogodišnju borbu stanara za ono što im pripada“. Nešto je odmerenija bila Stranka slobode i pravde, koja se takođe oglasila povodom ovog slučaja, založivši se pritom za „sprovođenje referenduma u naselju Stepa Stepanović, čime bi se smanjile tenzije i omogućilo da budu ispunjeni zahtevi žitelja naselja“. Do sada je samo Inicijativa Ne davimo Beograd otvoreno podržala višegodišnju borbu stanara ovog naselja, ističući i to da su neki od njih bili izvedeni pred sud tokom 2019, optuženi zbog „ometanja poseda Patrijaršije Srpske pravoslavne crkve“. Ne davimo Beograd navodi da je slučaj uzurpacije parcele u ovom naselju „odličan primer kako izgleda zadati pravac razvoja Beograda u kome nema mesta za stvarne potrebe ljudi, već se rešenja silom nameću po želji vlasti“. Ovo je tačno ako se posmatra samo iz stranačke perspektive, no ako se pogleda iz ugla građana, onda je ovo primer šta znači biti građanski organizovan u neprestanoj borbi protiv kriminalne aktivnosti SPC, legitimizovane isto takvim kriminalnim aktima vlasti zarad sticanja zajedničke materijalne koristi. Zbog toga poruka jednima i drugima, kao i pridruženim opozicionim strankama, može glasiti samo: No pasarán!


Uhapšeni Crnogorci zbog šverca cigareta u Italiji - Infobrif\nUhapšeni Crnogorci zbog šverca cigareta u Italiji\nObjavljeno 18.05.2019. u 15:19\nDva crnogorska državljana, vozača šlepera, uhapšena su nedaleko od Napulja u Italiji, nakon što je lokalna finansijska policija u njihovim kamionima pronašla dve tone nelegalnih cigareta marke “Monte”, koje navodno potiču iz Crne Gore, prenosi portal CDM pisanje “Vikend novina”.\nPrema pisanju italijanskih medija, cigarete upakovane u kartonske kutije bile su sakrivene među gajbama jabuka, koje su prema propratnim papirima za robu vozači prevozili.\nNa osnovu dojave, pripadnici italijanske finansijske policije u opštini Nola u blizini Napulja otkrili su juče dva šlepera sa stranim registarskim tablicama, koji su bili parkirani u blizini magacina za skladištenje kvarljivih namirnica.\nDačić: Preispitati davanje državljanstva Crnogorcima koji…\nVođe škaljarskog i vranjskog klana švercovali drogu pod šifrom CR7, što je oznaka slavnog fudbalera\nVozači su čekali istovar robe kada su im službenici policije prišli. Pregledom šlepera ubrzo je otkriveno da se iza dva prva reda gajbi jabuka, koje su očigledno služile kao paravan, krije velika količina paketa u kojim su se nalazile cigarete koje su proizvedene u Crnoj Gori, sa nazivom “Monte“.\nTekst na cigaretama bio je na crnogorskom, a i na njima je pisalo da su proizvedene u Crnoj Gori. Ukupno su zaplenjene dve tone cigareta, a vozači šlepera, crnogorski državljani, odmah su uhapšeni i sprovedeni u istražni zatvor “Pođoreale“ u Napulju, navode italijanski portali.\nZbog sumnje da je reč o organizovam švercu, policija je osim cigareta zaplenila i dva šlepera kao i svu robu koja se nalazila u njima ukupne vrednosti od više od milion evra.\nOvo je Ronaldov predlog za klupu Juventusa!\nDačić: Preispitati davanje državljanstva Crnogorcima koji imaju poslovne imperije, a…


Bogdanić je rekao da je novac za te potrebe obezbijeđen iz doprinosa i budžeta Republike Srpske, te da će u narednoj godini ta sredstva biti znatno veća.\n“Procjenjuje se da će biti potrebno 32 miliona KM”, rekao je Bogdanić sinoć za Radio-televiziju Republike Srpske.\nOn je ocijenio da je riječ o dobroj pronatalitetnoj mjeri Vlade Srpske.\nBogdanić je rekao da je novina u ovom zakonu, čije se usvajanje očekuje na narednoj sjednici Narodne skupštine Srpske, i pravo na jednokratnu pomoć za treće i četvrto rođeno dijete.\nOn je u vezi s tim rekao da nijedno od prava iz prethodnog zakona neće biti oduzeto.\nBogdanić je istakao da je, po osnovu zakona o dječijoj zaštiti, u 2018. godini potrebno obezbijediti više od 71,3 miliona KM, što je dokaz da Vlada Srpske pokazuje odgovornost prema budućnosti Republike.\nKada je riječ o Fondu solidarnosti za dijagnostiku i liječenje oboljenja, stanja i povreda djece u inostranstvu, čiji je zakonski predlagač predsjednik Srpske Milorad Dodik, Bogdanić je rekao da se i time pokazuje društvena odgovornost.\n“Imenovali smo Upravni odbor i vršioca dužnosti direktora Fonda solidarnosti Jasminku Vučković. Donijeli smo osnivački akt i sada ide registracija u sudu, a Fond će profunkcionisati od 1. januara naredne godine kada će početi uplaćivanje novca na račun fonda”, pojasnio je Bogdanić.\nOn je rekao da će u narednih nekoliko dana biti formirane komisije sastavljene od eminentnih stručnjaka koji će odlučivati o tome gdje će se djeca upućivati na liječenje u inostranstvo. Srna


Nijedan učenik ne sme da odbije rukovanje sa profesorkama\nObrazovne institucije jednog švajcarskog kantona presudile su da nijedan učenik ne sme iz religijskih razloga da odbije rukovanje sa svojim profesorom, odnosno profesorkom.\nPresuda koja je donesena u kantonu Basel-pokrajina odnosi se na dvojicu muslimanske braće, tinejdžera koji su prošlog meseca u gradu Tervilu odbili da se rukuju sa svojom profesorkom, što je izazvalo negodovanje javnosti.\nBraća su izjavila da je izički kontakt sa ženom zabranjen u njihovom shvatanju islama.\nNjihovim roditeljima sada prete tužbe ako njihovi sinovi ponovno odbiju rukovanje s profesorkama, što je uobičajen način pozdravljanja učenika sa učiteljima u švajcarskim školama.\nOvog profesora đaci obožavaju (video)


Tadić: Nije mi namera da se vratim u DS\nBeta 10. avgusta 2017. 20:35\nPredsednik Socijaldemokratske stranke (SDS) Boris Tadić izjavio je danas da jeste za saradnju sa Demokratskom strankom (DS) na čijem je čelu nekada bio, ali da nema nameru da se u tu stranku vraća.\n„Uopšte nije tema moj povratak u Demokratsku stranku, to nije moja namera, stvarno nije moja namera“, rekao je Tadić za N1 povodom izjave lidera demokrata Dragana Šutanovca da je DS „kuća“ Borisa Tadića „bez obzira što on nije trenutno u njoj“.\nOn je kazao da je pozitivno to što prvi put neko iz DS-a u poslednjih nekoliko godina nije dao neprijateljsku izjavu o njemu.\nTadić je rekao da s DS svakako nastavlja razgovore o objedinjavanju opozicije, ali ne na temu njegovog povratka u DS.\nPrema njegovim rečima, sada nije najvažnije ojačati pojedinačne partije već stvoriti jaku opoziciju koja može da pobedi „opasnu vlast“ Aleksandra Vučića.\n„Treba formirati blok srodnih stranaka. Ne radi se o našim narcizmima i našim egoima već gradjanima treba da ponudimo sebe, svoje iskustvo. Moja kuća su sve političke stranke koje se zalažu za gradjansko društvo, za evropsku Srbiju i poštovanje ljudskih prava“, kazao je Tadić.\nDragan Šutanovac govoreći o unutrašnjim pitanjima DS-a za Nedeljnik, rekao je da smatra da je odlazak Tadića iz DS bio loš i za stranku i za Srbiju i da je spreman da razgovara sa svima koji imaju duboke korene u DS, i da je ta stranka Tadićeva kuća, „bez obzira na to što on nije u njoj trenutno“.


U planu povezivanje kulture i obrazovanja u većem obimu – Novosti Plus\nKultura Obrazovanje Poslednje vijesti Republika Srpska\n30 Septembra, 2019 30 Septembra, 2019 Dragana Morača\t0 Comments\nRepubličke ustanove kulture zajedno sa Republičkim pedagoškim zavodom predložiće program od nacionalne važnosti koji bi trebao u većem obimu da se nađe u nastavnom planu i programu, što je i zacrtano Strategijom razvoja obrazovanja Republike Srpske, zaključeno je na današnjem sastanku ministra prosvjete i kulture mr Natalije Trivić sa direktorima republičkih ustanova kulture, Republičkog pedagoškog zavoda i Republičkog sekretarijata za vjere.\n„Naši učenici treba da poznaju kulturno nasljeđe, tradiciju i istoriju kako lokalnih zajednica u kojima žive tako i Republike Srpske u cjelini. Moramo biti odgovorni prema budućim generacijama i prenijeti na njih njegovanje prirodnih i kulturnih bogatstava koje su nam ostavile u nasljeđe generacije prije nas“, rekla je ministar Natalija Trivić.\nPrema njenim riječima, učenici treba da posjete važna istorijska mjesta, rodne kuće pisaca sa ovih prostora, ali i muzeje, pozorišta, biblioteke i da na takvim mjestima upoznaju bolje sredinu u kojoj žive i uče da čuvaju kulturno nasljeđe.\n„Mnoge kulturne sadržaje, zahvaljujući digitalizaciji, možemo približiti učenicima na zanimljiv način i na tome će raditi zajedno Ministarstvo, Republički pedagoški zavod i republičke ustanove kulture“, potvrdila je Trivićeva. Sve ove mjere treba da doprinesu unapređenju kvaliteta obrazovanja u okviru stvaranja „nove škole za novo doba“.\nDirektori republičkih ustanova kulture iznijeli su na današnjem sastanku prijedloge usaglašavanja programa njihovog rada sa nastavnim planovima i programima za predmete koji se odnose na jezik, umjetnost i kulturu, a koji treba približiti učenicima koristeći savremene tehnologije koje su im bliske. Direktor Republičkog pedagoškog zavoda Predrag Damjanović je istakao da ova ustanova ima odličnu saradnju sa republičkim ustanovama kulture, zahvaljujući kojoj se realizuju različiti likovni i literarni konkursi za učenike prilikom obilježavanja važnih istorijskih ili kulturnih datuma te događaja koji upućuju na važne ličnosti koje su obilježile našu istoriju i kulturu.\n„Moramo nastaviti i jačati saradnju, posebno u smislu multidisciplinarnosti, a uskladu sa novim prioritetima ustanova kulture koje bi trebalo da usaglase sa nastavnim planovima i programima, posebno za predmete iz nacionalne grupe predmeta“, rekao je Damjanović.\nOn je naglasio da je važnost spremnosti naših ustanova kulture, u slučajevima kad škole nisu u mogućnosti da organizuju posjetu njihovim sjedištima, da posjete škole i na taj način približe učenicima sve važne elemete njihovog rada i djelovanja na očuvanju kulturnog i istorijskog nasljeđa, odnosno kulturnog identiteta naroda.\nOn je izrazio vjeru da će na ovaj način usaglašeni nastavni planovi i programi sa programskim aktivnostima ustanova kulture već u naredoj školskoj godini biti na korist učenicima i nastavnicima.\nDirektor Narodne i univerzitetske biblioteke Republike Srpske Ljilja Petrović Zečić, rekla je da, u skladu sa predstojećom reformom obrazovanja, republičke ustnova kulture imaju jasan plan kako određeni programi ovih institucija mogu biti uvršteni u obrazovne programe kao obavezni.\n„Važno je i da programe institucija kulture prilagodimo školskim, te potrebama učenika i vremenu u kojem uče, odnosno da se sadržaji predstave na njima prihvatljiv i zanimljiv način“, istakla je Petrović Zečić.\nIstakla je da je Narodna i univerzitetska biblioteka u tom smislu već napravila važan iskorak putem realizacije multimedijalne sobe posvećene Petru Kočiću. „Učenici imaju priliku da kroz kratko vrijeme i uz stručno vođenje biblitekara, saznaju sve važne pojedinosti o Petru Kočiću, srpskom jeziku, književnosti, pismenosti i srpskoj kulturi uopšte“, dodala je Zečićeva.\nOna je predložila da posjete ustanovama kulture budu obavezne, kao i da budu organizovane i za đake u udaljenim mjestima jer djeca, možda, nisu u mogućnosti da ih samostalno posjete.\n← Odlučno “ne” radioaktivnom otpadu\nРaspisаn konkurs za dodjelu novčanih nagrada nastavnicima i saradnicima →


BEOGRAD - Premijer Srbije Aleksandar Vučić izjavio je danas da ministar odbrane Bratislav Gašić posle nepristojnog komentara upućenog novinarki B92 ne može da ostane ministar, iako je taj posao odlično obavljao.\n"Moramo da zaštitimo žene u Srbiji. To je bila loša poruka za sve žene. Jedan ministar ne može to sebi da dozvoli", rekao je Vučić novinarima i dodao da je Gašić njegov prijatelj i jedan od najodanijih ministra, kao i da je dobro obavljao posao ministra odbrane.\nPremijer je objasnio da time misli na činjuenicu da "niko nije postavljao pitanja, niti je upućivao izvinjenja kada su krali novac od hendikepirane dece".\nTakođe je istakao i da su na račun poslanice Pokreta socijalista ovih dana izricanje "najgnusnije uvrede, mnogo gore od onoga što je rekao Gašić".\n"Uvek sam bio protiv hajki i harangi i uvek sam postavljao i svoja leđa i glavu za sve svoje ministre koji su bili izloženi besprizornim napadima, kada su bili krivi samo zato što su ministri u mojoj vladi ili kada su prosto napadani zato što neko mora za nešto da bude kriv. Postavljao sam sebe kao štit, zaštitio sam ih od lažnih napada. Time sam štitio Srbiju, istinu i pravdu... Od ovoga sto je uradio Gasic, za to ne mogu da iznađem izvinjenje, ni opravldanje", rekao je Vučić i izvinio se novinarki B92 u ime cele vlade.\nMoramo, kaže da zaštitimo sve zene u Srbiji, "to je bila losa poruka za sve zene".\n"Od tuge ne mogu da govorim o tom licemerju i bezobraziliku. Ne trebaju mi kampanje, ne treba mi nijedno udruženje. To je moja odluka i jutros u 7 je Bata bio kod mene, jer neko u lice je to morao da mu kaže", rekao je premijer i istakao da je Gašić bio lojalniji saradnik od svih drugih.\nPremijer ne isključuje da je možda i preterao u ovoj reakciji, te da će se neko u SNS-u i ljutiti zbog ovakve njegove odluke, ali mislim da je ovo dobro jer je to potvrda ono što smo govorili - da suprostavljamo normalnu Srbiju.\nNisam, kazao je, od onih čistunaca, ali ova žena ništa nije uradila, nizašta nije bila kriva, ničim nije bio isprovociran ma koliko ja za to njegovo ponašanje tražio oravdanje.\n"Bata Gašić je podneo tešku kaznu za nešto za šta drugi nisu.Danas podvlačimo crtu i pravimo razliku", naveo je premijer Vučić i istakao da ne može neko da se vređa zato što je žena.\nPremijer je rekao da će se u narednim danima videti kako će smena biti tehnički izvedena i naveo da ta izjava jedini razlog za smenu Gašića, ali da je to "krupna stvar".\n"Nadam se da će Gašić za godinu ili dve moći da se vrati u javni život, sa većim legitimitetom, jer je podneo žrtvu koji drugi nisu", rekao je Vučić.\n« Lajčak: Srbija više nema loš imidž iz devedesetih Protest novinara ispred zgrade Vlade »


Vreme 957 - Tragom jedne vesti: Skolovanje Joce Amsterdama\nKakav je koledž za drago kamenje u Belgiji mogao da završi Sreten Jocić, koliko bi ga koštalo obrazovanje i šta može da uradi sa diplomom\nOd dopisnika "Vremena" iz Brisela\nIako se proteklih nedelja mnogo pisalo o Sretenu Jociću, poznatijem kao Joca Amsterdam, optuženom za dvostruko ubistvo u Beogradu i osumnjičenom za atentat na Ivu Pukanića i Antu Franića u Zagrebu, jedan detalj ostao je zanemaren. Jocić je, naime, iznoseći svoju odbranu pred Okružnim sudom u Beogradu 7. aprila izjavio kako od obrazovanja ima "osnovnu školu u Srbiji, koledž za drago kamenje u Belgiji i koledž za obojeno kamenje u Bangkoku". Sudsko veće propustilo je da od Jocića zatraži podrobnije objašnjenje o kakvim je školama reč, baš kao što je propustilo da ga pita kako čovek koji živi od šesto evra mesečno može sebi da priušti vilu u Tolstojevoj 33 i tri automobila, ali bože moj, ne mora sud sve da zna.\n"DIJAMANTI SU VEČNI": Centar trgovine dragim kamenjem u ulici Pelikaanstraat u Antverpenu\nTo ne važi za čitaoce "Vremena", pa smo zato, u pokušaju da odgonetnemo kakve je to koledže Joca završio, odgovor potražili na jedinom mestu u Belgiji u kome postoji nešto slično – u Antverpenu. Smešten na ušću reke Shelt u Severno more, na par sati vožnje od Amsterdama, Antverpen je ne samo druga po veličini luka u Evropi (posle Roterdama), već i najveći evropski centar trgovine dijamantima. Čim siđe sa Centralne železničke stanice i skrene levo, posetilac će se obresti u Dijamantskoj četvrti ovog prastarog grada. Četvrt je u stvari prejaka reč, jer se radi o dve paralelne ulice (Pelikaanstraat i Hovenierenstraat), povezane poprečnim sokacima. U tom skučenom prostoru tiskaju se tri velike berze dijamanata (jedna za industrijske dijamante i dve za dragulje), futuristički interaktivni Muzej dijamanata, i nekoliko stotina juvelirnica, koje mahom drže hasidski Jevreji, sa sve zulufima, šeširima i crnim kaftanima. Procenjuje se da od prodaje i obrade dijamanata i pratećih aktivnosti živi oko 25.000 Antverpljana, što je tradicija koja sa izvesnim prekidima traje od četrnaestog veka.\nU Dijamantskoj četvrti se mogu naći dijamanti za svačiji džep, od par stotina do par stotina hiljada evra, u zavisnosti od veličine, boje, čistoće i obrade (to su čuvena 4C: carat, color, clarity, cut), pa stoga nije čudno što se u vreme oko Božića i Dana svetog Valentina ulicama tiskaju na hiljade parova, inspirisanih čuvenim stihovima da je ljubav prolazna, a dijamanti večni. Cenjkanje je dozvoljeno, i ako se naoružate sa nešto znanja i strpljenja, verovatno ćete za kamen iste veličine i kvaliteta platiti manje nego u Njujorku, ili recimo u Johanesburgu.\nToliko o kupovini, ali šta je sa koledžima? U Antverpenu postoji škola, jedina u Evropi, u kojoj se uči stara umetnost sečenja dijamanata, ali pristup u nju imaju samo odabrani (sav posao obrade dijamanata u rukama je malog broja hasidskih porodica) i nekoliko prestižnih fakulteta za dizajn nakita. Ove školske institucije, međutim, možemo odmah da otpišemo, jer Jocić, da je stekao neku od njihovih diploma, sasvim sigurno ne bi spao na podstanarski život od šesto evra mesečno, nego bi za veliku platu radio za De Bers, Tifani, ili neku sličnu kuću.\nPotraga za "koledžom za drago kamenje" nije nas nikuda odvela, ali smo zato saznali da je na nekoliko mesta moguće upisati kurseve, u trajanju od par dana do par meseci, gde se mogu steći osnovna znanja o draguljima. Na kraju se dobija diploma koja nema naročitu vrednost, osim što eventualno može da vam pomogne da se zaposlite kao prodavac/prodavačica u juvelirnici ili da impresionirate prijatelje i poznanike, što je, pretpostavljamo, bio Jocin cilj.\nNajbolje kurseve ove vrste pruža institucija koja se zove HRD (Hoge Raad voor Diamant, odnosno Visoki savet za dijamante), neka vrsta savetodavnog i kontrolnog tela za sav antverpenski biznis sa dijamantima. Za malo više od osamsto evra možete da upišete uvodni kurs za procenu dragulja, koji traje četiri dana; oni ambiciozniji i platežniji (takav je naš Joca) platiće još oko dve hiljade evra, pa će nakon četvoronedeljnog kursa steći status kvalifikovanog procenjivača, koji bez problema ume da prepozna lažnjak, ili veštački dijamant koji se izdaje za prirodni. Sav potreban alat (lupe, mikroskopi, pincete i slično) obezbeđuje škola, a radi se u malim grupama, od sedam do petnaest ljudi.\nSledeći korak na Jocinom obrazovnom putu bio je, pretpostavljamo, kurs za sortiranje dijamanata, što je umetnost za sebe. Ovaj kurs ima tri nivoa (osnovni, za neobrađeno kamenje i za sečene dijamante) od kojih svaki traje deset dana i košta po otprilike 1800 evra. I konačno, postoji kurs draguljologije (Gemmology, pomalo nezgrapna složenica od engleske reči gemm i grčke logos), koji ima dva nivoa, traje oko mesec dana i košta oko pet hiljada evra. Tek ako ste sve ovo završili, dobijate diplomu draguljologa, koju s ponosom možete da okačite o zid (za položene niže kurseve izdaju se samo sertifikati).\nPretpostavljamo, ipak, da Jocić nije do kraja završio draguljologiju, jer ovaj kurs obuhvata i obojeno kamenje koje je, kako smo čuli, proučavao u Bangkoku, a ne u Belgiji. Da je stečeno znanje ipak nameravao da iskoristi, vidi se iz činjenice da je pre dve godine u društvu Andrije Draškovića vodio pregovore o kupovini juvelirskog lanca Zlatara Majdanpek, sa idejom da, kako je "Kurir" tada pisao, "pokrene proizvodnju unikatnog tipa našeg nakita koji bi plasirao na svetsko tržište". Posao na kraju nije sklopljen, a Zlatara Majdanpek je, posle serije sinhronizovanih pljački u nekoliko gradova u Srbiji, dospela na ivicu bankrota. Džaba onoliko školovanje.


USKORO POČINJE ELEKTRONSKO IZDAVANJE PORESKIH UVERENJA\n"U naredne dve i po godine biće mnogo vidljivije sve što radimo za građane", kaže Markovićeva, ističući da se konstantno radi na unapređenju elektronske komunikacije sa poreskim obveznicima.\nPrema njenim rečima, u prvom kvartalu 2018. godine je preko portala ePorezi mesečno podnošeno u proseku 530.000 elektronskih poreskih prijava, što znači da je za prva četiri meseca ove godine podneto više od dva miliona poreskih prijava.\n"U odnosu na prva četiri meseca prethodne godine povećanje iznosi 6,1 odsto. Najveće povećanje je ostvareno kod upita stanja poreskih obveznika preko portala ePorezi. Za prva tri meseca ove godine, prosečno je mesečno obrađeno 235.000 zahteva, što je povećanje u odnosu na isti posmatrani period prethodne godine od 25 odsto", navodi Markovićeva.\n"Polako jača svest o potrebi plaćanja poreza. Na primer, izdavanje prostora za venčanja i slavlja je ranije išlo bez fiskalnih računa. Sada se to promenilo i imamo bolju naplatu. Mi preventivno sve poreske obaveznike pozivamo da izmire obaveze, što je rezultiralo povećanim plaćanjem", ocenjuje Markovićeva.\n"Izbegnuti porez iznosi 4,1 milijardu dinara. Naime, u prva četiri meseca ove godine Sektor poreske policije podneo je nadležnim tužilaštvima 540 krivičnih prijava protiv 667 lica za učinjenih 618 krivičnih dela. Prošle godine lišeno je slobode 116 lica", precizira Markovićeva.\nIzvor: Vebsajt Novosti, 19.05.2018.


U planu proširenje proizvodnih kapaciteta - Glas Podrinja\nSastanak rukovodstva grada sa predstavnicima”SBE Serbia”\nGrad spreman za nove investitore. Italijanska kompanije „SBE Serbia“ planira proširenje proizvodnje i otvaranje novih radnih mesta. Šabac plodno tle za italijanske investitore. Saradnja sa lokalnom samoupravom\nProširenje proizvodnih kapaciteta i obima posla italijanske kompanije „SBE Serbia“ bila je glavna tema sastanka rukovodstva Grada sa Alesandrom Veskovinijem, vlasnikom “Vescovini Group“.\n-Veliko zadovoljstvo je što je gospodin Alesandro Veskovini bio u Šapcu. On je imao određene probleme koje nije mogao da reši prethodnih deset godina, a kao nova gradska vlast mi smo to odredili kao prioritet i rešili za šest meseci. Gospodin Veskovini je izrazio veliko zadovoljstvo kada je video kako se rešavaju problemi u gradu Šapcu i želi da proširi proizvodnju i investira novih 20 miliona evra. Tokom susreta je imao priliku da čuje da grad ima partnerski odnos sa svojom državom, te je zamolio za koordinaciju oko plasmana na rusko i belorusko tržište. Kao grad smo zainteresovani za saradnju, kako bi se veći broj naših sugrađana zaposlio, te sa tim aktivnostima idemo dobrim putem ka Šapcu kao gradu budućnosti - poručio je gradonačelnik dr Aleksandar Pajić i naglasio da je tokom prethodnih šest meseci značajan broj investitora izrazio zainteresovanost da posluje u Šapcu.\n-Imamo veliki broj domaćih i stranih investitora koji su kupili zemljište u Severozapadnoj industrijskoj zoni. To je dobra lokacija za firme, jer nudi brojne mogućnosti i priliku da grad radi sa svojom državom. Mi smo jedan tim koji pravi dobre rezultate.\nItalijanska kompanija u Šapcu posluje od 2013. godine, a nastala je sa idejom da bude potpora fabrici „Fiat“ u Srbiji. Osnovna delatnost „SBE Serbia“ je proizvodnja mehaničkih delova za automobilsku industriju.\n-Kompanija u Šapcu trenutno zapošljava 60 radnika, ali želimo da ih u narednom periodu bude 200. Naša kompanija ima proizvode visokog kvaliteta koje plasiramo u Belorusiju, na američko i evropsko tržište, zahvaljujući radnicima koji izvanredno rade svoj posao - rekao je Alesandro Veskovini i naglasio da je da cilj sastanka sa gradonačelnikom namera da nastavi poslovanje u Šapcu, proširenje obima proizvodnje, uz podršku lokalne samouprave i države.\nImamo veliki broj domaćih i stranih investitora koji su kupili zemljište u Severozapadnoj industrijskoj zoni. To je dobra lokacija za firme, jer nudi brojne mogućnosti i priliku da grad radi sa svojom državom. Mi smo jedan tim koji pravi dobre rezultate\n-Ne tražimo finansijsku pomoć od Srbije, želimo da investiramo i dalje u svoju proizvodnju. Do sada smo uložili 13 miliona evra u svoju kompaniju. Potrebna nam je podrška i saradnja sa Republikom Srbijom kako bismo rasli i napredovali. Zbog toga se nadam da će nam Srbija pomoći da pronađemo put do novog tržišta. Zahvalio bih se svima koji su bili deo radnog sastanka, pre svega predstavnicima grada, gradonačelniku Pajiću, jer smo imali priliku da iznesemo svoje ideje i razgovaramo o projektu.


DS: Direktor priznao da je grad kriv za dugove JKP "Šumadija" - Ritam Grada - vesti Kragujevac\nNaslovna Vesti DS: Direktor priznao da je grad kriv za dugove JKP “Šumadija”\nDS: Direktor priznao da je grad kriv za dugove JKP “Šumadija”\nPovodom diskusije o dugu JKP “Šumadija” koja se povela na poslednjoj sednici Skupštine grada Kragujevca, saopštenjem za javnost oglasio se i gradski odbor opozicione Demokratske stranke.\nSaopštenje DS prenosimo u celosti:\n“Na jučerašnjoj sednici Skupštine grada Kragujevca, direktor JKP “Šumadija” Kragujevac Marko Vujnović, priznao je da je grad kao najveći poslovni partner ujedno i glavni krivac za iskazani gubitak ovog javno-komunalnog preduzeća. Vujnović je sa govornice izjavio da je grad zakazao, pokušavajući da to opravda pandemijom.\nOva izjava direktora JKP “Šumadija”, samo potvrđuje sve ono na šta gradski odbor Demokratske stranke već godinama ukazuje. Nedomaćinsko upravljanje gradom, nepotrebno zaduživanje za skupe projekte, koji se pri tome ne realizuju zašta se plaćaju i penali, kao i veoma loši partijski kadrovi koji se guraju na osetljiva mesta u komunalnom sektoru, dovode do velikih gubitaka u komunalnim preduzećima.\nNekoliko godina nakon što je od JKP “Šumadije” napravljena mamutska firma, spajanjem nespojivog i guranjem različitih delatnosti pod istu kapu, danas je jasno da eksperiment nije uspeo. Nijedno od nekadašnjih preduzeća a danas sektora unutar JKP “Šumadija” ne posluje bolje nego što je to bilo pre spajanja. Problemi se nagomilavaju a to u konačnoj usluzi koju preduzeće pruža, najbolje osećaju građani Kragujevca kao krajni korisnici.\nNijedna reforma u komunalnom sektoru ne vrši se da bi se preraspodelila radna mesta i podmirili partijski kadrovi, već da bi korisnici imali kvalitetniju uslugu.\nNakon što smo za direktora JKP “Šumadija” imali čoveka za koga je odlukom suda potvrđeno da je nelegalno postavljen, sada imamo čoveka koji za sebe kaže da puno toga ne zna o dosadašnjem poslovanju firme. Ostaje nam samo da se nadamo da se proces učenja i saznanja novog direktora neće završiti i potpunim krahom najvećeg Kragujevačkog komunalnog preduzeća.\nGradski odbor Demokratske stranke smatra da je pravo i sistemsko rešenje za komunalni sektor u Kragujevcu, izvlačenje ovih preduzeća iz partijskog mulja u koja su uvučena i razdvajanje delatnosti JKP “Šumadija”. Na tako nešto građani će morati da sačekaju smenu vlasti u Kragujevcu, što verujemo da nije ni daleko ni nedostižno”, navedeno je u saopštenju Demokratske stranke.\nPrethodni članakPonovo više od 350 novozaraženih u Kragujevcu\nSledeći članakRadnički pobedio Voždovac


NOVOSAĐANKA ODUŠEVILA SVET Mlada dizajnerka osmislila i dizajnirala PLUTAJUĆI HOTEL - PKS-RPK Novi Sad\nKlaster kreativnih industrija Vojvodine dodelio je ove godine studiju „Salt & Water“ nagradu za „Najbolju kreativnu biznis ideju“ u okviru projekta Serbia Startup i to za osmišljavanje plutajućeg hotela!\nDizajnerka plutajućeg hotela Svetlana Mojić i osnivač studia, kaže da je cilj plutajućeg hotela promocija turizma na vodi.\n– Hotel pruža priliku da se putnici opuste i uživaju u prirodi na potpuno nov način, bez mogućnosti da se krši prirodni sklad pejzaža. Svaki apartman je zapravo inovativno dizajniran katamaran koji se može lako odvojiti od doka. Na ovaj način gosti sami mogu da odaberu lokaciju za odmor, ali i da što podrobnije istraže okolinu. Pored toga, inovativni dizajn enterijera omogućava korisnicima da se u katamaranu kreću znatno lakše nego u sličnim plovilima, te predstavlja odličan izbor za porodice sa decom ili starije ljude. Katamarani apartmani su ekološki i zato se mogu koristiti i na zaštićenim vodnim površinama – kaže Mojić.\nGodinama je kaže bila u jedriličarskoj reprezentaciji Srbije i kasnije, na studijama arhitekture, odlučila je da njena buduća profesija bude upravo miks dve stvari koje je najviše zanimaju – jedrilice i enterijeri. Tako je i nastala ideja za plutajući hotel.\n– Luksuzni katamarani apartmani dizajnirani su sa namerom da skrenu pažnju na turistički potencijal unutrašnjih voda – jezera, kanala i reka – kaže Mojić koja je završila Fakultet arhitekture.\nPosle završetka studija bila je na specijalizaciji na Univrzitetu u Geteborgu kod čuvenog dizajnera jahti Larsa Larsona. Njen projekat futurističke jahte osvojio je 2009. godine i nagradu na konkursu mladih dizajnera iz celog sveta, tako da je dobila stipendiju i za specijalističke studije u Veneciji.\nDobitnica je više međunarodnih nagrada, među kojima i nagrade za dizajn enterijera privatnog aviona 2014. godine u Londonu. Bavi se i projektovanjem luksuznih rezidencijalnih i turističkih objekata, a živi u Novom Sadu gde ima dizajnerski studio.


Malteške oružane snage su saopštile da je 229 migranata spaseno iz tri broda koja su se nalazila u malteškoj spasilačkoj zoni, preneo je Rojters.\nJoš 36 migranta prebačeno je na malteški patrolni brod sa "Vikinga sa okeana", koji ih je spasao u malteškoj zoni.\nLekari bez granica koji upravljaju tim spasilačkim brodom su, međutim, napisali na svom Tviter nalogu da je jos 182 preživelih, medju kojima beba, deca i trudnica, ostalo na brodu.\nTo predstavlja diskriminatorsku, arbitrarnu i nehumanu prirodu sistema koji daje prioritet političkim igrama u odnosu na ljudske živote i dostojanstvo, saopštila je ta hukmanitarna organizacija.\nMalta je ustrvdila da su ti ljudi "pokupljeni" izvan spasilačke zone.\nOna je primila više od 300 migranata sa "Vikinga sa okeana" u avgustu pod uslovom da će oni biti raspoređeni u druge evropske države, ali većina se još uvek nalazi na Malti.


Urednik ZOOMERA za FoNet: Pritisci na medije sve kreativniji - Zoomer\nPritisci na medije su „vrlo kreativni, od otvorenih pretnji koje ne dolaze samo od publike i njhovih komentara“, pa do „otvorene medijske hajke određenih medija na novinare koji pišu ono što je kritički orijentisano prema vlasti“, ocenio je za FoNet izvršni urednik našeg portala Nemanja Marinović.\nMarinović je u emisiji „Kiosk” istakao da su ekonomski pritisci na medije „perfidni i skriveni“ i podsetio da na konkursima neki mediji nikada ne dobijaju novac, dok se da druge strane, tužbe podnose samo protiv određenih medija, što je, takođe, vid ekonomskog pritiska i dovodi do gašenja medija, posebno lokalnih.\nGovoreći o slobodi medija u Srbiji, Marinović je podsetio da i najnoviji izveštaj Reportera bez granica pokazuje da smo najslabiji u regionu, i ukazao da je, uprkos tome što smo skočili za nekoliko mesta, naš indeks slobode medija lošiji nego što je bio na prethodnom izveštaju.\n„Diskutabilno je da li su medijske slobode na nivou kao devedesetih, ali sigurno da su daleko lošije nego ranije“, ocenio je Marinović i dodao da je u Srbiji situacija složenija nego u regionu, jer nema adekvatnog odgovora institucija na kršenje medijskih sloboda, posebno ako se govori o odgovornostima REM-a.\nIza svega stoji, pre svega, ideologija profita. Uređivačka politika većine medija, prema mišljenju našeg urednika, rukovodi se „profitom, koji nažalost donose klikovi, klikbajt naslovi, tabliodidizacija i rijalitizacija“, ali odgovornost ne može biti samo društvena, već su i sami novinari i novinarke odgovorni da sadržaj koji proizvode.\n„Novinari su dužni da se pridržavaju profesionalnih i etičkih standarda koji su vrlo jasno definisani Kodeksom novinara Srbije“, podsetio je Marinović i podvukao da novinari svojim potpisom odgovaraju za sadržinu vesti.\nMarinović se osvrnuo i na stanje medijske pismenosti u zemlji i podsetio da medijska pismenost još uvek nije postala ni deo školskih kurikuluma, što je neophodno jer će samo visoko medijski pismeni građani zahtevati kvalitetno i objektivno informisanje. Publika je, po oceni našeg urednika, „prepuštena sama sebi“ da se informiše iz što više različitih izvora, što iziskuje mnogo vremena. Ni to, međutim, nije dovoljno, jer informisanost građana zavisi i od toga putem kojih se medija informišu.\nCelu emisiju KIOSK možete pogledati na sajtu FoNet-a\nPrethodni članakRazgovarajmo o mentalnom zdravlju porodice\nSledeći članakKako se koristi svetska kriza


18.08.2019 u 16:59\nU povijesnoj jezgri postavljene su nove bordo strate s natpisima objekata. Lijepo izgledaju, ažurirane su, služe svrsi i informiraju turiste, a ovaj primjer koji se nalazi u Ulici od Puča osim što informira i zabavlja domaću čeljad. Tipfeleri se događaju, i govore nam ljudi iz Grada da ih po stratama ima još, ali za danas nam je ovaj "pederstrian corridor" sasvim dovoljan.\nGreška u tisku je prošla neopaženo, očito odgovorni ili ne poznaju engleski jezik ili nisu ni pogledali što stavljaju na ulicu. Nećemo njorgat, ovakve pogreške i nisu tako strašne, svima koji se služe engleskim jezikom strata je i dalje razumljiva i jasna. Domaći se zasad rugaju i smiju, što nam u ovo vrijeme, kad svi zbog nečega njorgamo dobro dođe za razbiti stresnu svakodnevicu.


Džaferović o presudi Mujanoviću: Srbija nastavlja progon državljana BiH\nŠefik Džaferović, član Predsjedništva BiH: presuda Mujanoviću, nastavak progona države Srbije nad građanima BiH\nPresuda Višeg suda u Beogradu bivšem pripadniku Armije Republike Bosne i Hercegovine (BiH) Huseinu Mujanoviću predstavlja nastavak progona države Srbije nad građanima BiH.\nOcijenio je to Šefik Džaferović, predsjedavajući Predsjedništva BiH u saopštenju za javnost, nakon što je u ponedjeljak 9. maja, Husein Mujanović u Beogradu u ponovljenom suđenju osuđen na 10 godina zatvora zbog zlostavljanja srpskih civila u ratu u BiH.\nDžaferović ističe kako Srbija „kao država agresor“ nema kredibilitet da procesuira građane BiH, dodavši da je ta zemlja, prema Haškog tribunala i Međunarodnog suda pravde presuđena da je učestvovala u međunarodnom sukobu na teritoriji Bosne i Hercegovine.\n“To su potvrdili i sudovi u Londonu i Beču, u slučajevima Divjak (Jovan) i Ganić (Ejub), kada su jasno kazali da se pred pravosudnim organima Srbije ne može očekivati objektivan proces”, naveo je Džaferović, dodajući da je Huseinu Mujanoviću mogao suditi samo Sud BiH, ako postoji osnov.\n„A pošto je Srbija sve vrijeme to odbijala, ova presuda suda u Beogradu nije ništa drugo nego politički motivisan progon. Također, najava zvaničnika Srbije, na čelu sa predsjednikom te države, da će okončati ovu praksu pokazala se kao licemjerje, te je sasvim jasno da je cilj države Srbije da putem svog represivnog aparata zastrašuje i politički progoni državljane BiH, što ne može ostati bez posljedica na odnose između dvije države“, navodi se u saopštenju Džaferovića.\nU saopštenju se dodaje i da će u predstojećem periodu institucije BiH intenzivirati komunikaciju prema institucijama Evropske unije (EU) o tome da Srbija, kao kandidat za EU, pruža zaštitu osuđenim ratnim zločincima poput Novaka Đukića, odugovlači suđenje za ubistvo 1.300 Bošnjaka u Kravici i pruža zaštitu od suđenja visokim oficirima pri Glavnom štabu Vojske Republike Srpske koji se terete za genocid u Srebrenici.\nMeđu njima su Svetozar Kosorić, Radoslav Janković, Milomir Savčić i Brane Pećanac.\nDžaferović je stava da time Srbija „najbolje pokazuje kontinuitet svojih namjera prema BiH i bošnjačkom narodu“.\nZa šta je osuđen Mujanović?\nViši sud u Beogradu, Huseina Mujanovića osudio je u julu 2020. godine no, odlukom Apelacionog suda u Beogradu, ta presuda je poništena u martu 2021. godine, te je naloženo ponovno suđenje.\nPrema optužnici, od 8. jula do 15. oktobra 1992. u zatvoru u Hrasnici, kod Sarajeva, koji je vodila Armija Republike Bosne i Hercegovine (Armija RBiH), bilo je oko 30 srpskih zatvorenika.\nZatvorenici su, prema optužnici, držani u lošim uslovima i zlostavljani, neki od njih su pretučeni u obližnjem skloništu, a šest ih je umrlo zbog posljedica premlaćivanja.\n„Mujanović je izvršio protivzakonito zatvaranje jer je držao zatvorene u vojničkom pritvoru oružanih snaga Armije BiH, bez zakonskog osnova i bez odluke nadležnog organa, oko 30 srpskih civila, te izvršio nečovečno postupanje prema zatvorenim srpskim civilima i nanosio im teške duševne patnje jer im nije obezbedio minimalne životne uslove i izdavao naredbe i učestvovao u nanošenju povreda telesnog integriteta“, napisano je u presudi od 6. jula 2020. godine.\nHuseina Mujanovića policija Srbije uhapsila je u julu 2018. na graničnom prelazu između BiH i Srbije. Od tada je u pritvoru u Srbiji.\nMujanović je i nakon poništenja prve presude ostao u pritvoru sve do današnjeg novog izricanja presude.


Prijavite se na Impact Readiness Program - CEPS\nNaslovna Događaji Prijavite se na Impact Readiness Program\nPrijavite se na Impact Readiness Program\nKao jedan od lokalnih partnera IMPACT 2019 pozivamo sve one koji mogu ponuditi rješenja u sljedećim oblastima: klimatske promjene i energija, djeca i obrazovanje, migracije i marginalizovane grupe, poljoprivreda, zapošljavanje žena i odgovorna potrošnja da se prijave za Impact Readiness Program.\nRadi se o intenzivnom četvoromjesečnom programu mentorstva (prije i nakon IMPACT 2019 konferencije) koji organizuju kompanija Brodoto i Spring, akcelerator iz Vankuvera, sa ciljem da pripreme preduzetnike sa društvenim uticajem da predstave svoje poslovne ideje pred impact investitorima.\nPoziv je otvoren do 05. januara, dok se IMPACT 2019 održava 19. i 20. februara u Kombak Dvorani u Beogradu.\nKonferencija Impact 2019 se organizuje u želji da okupi inovativne društveno odgovorne biznise, investitore i organizacije iz Evrope i regije. Cilj konferencije je spajanje svih aktera koji na svoj način staraju pozitivne promjene u društvu – civilnog sektora, privatnih kompanija, investitora, fondacija te društvenih preduzeća.\nPrethodni članakEvropska komisija objavila istraživanje CEPS-a o socijalnim preduzećima u Crnoj Gori\nNaredni članakU okviru EFSE akademije podrška osnaživanju ženskog preduzetništva


Nije dozvoljeno plaćeno odsustvo zamijeniti godišnjim – Bankar.me\nMay 6, 2020 CRNA GORA, MAKRO, SVE VIJESTI Leave a comment\n“Ovih dana se kristališe stav Vlade odnos nadležnih institucija oko tog pitanja. Čini mi se da postoje određena nerazumijevanja i zlopotrebe. Pozicija našeg Ministarstva je da je to nedozvoljeno”, poručio je Purišić, gostujući u Jutarnjem programu TVCG.\n“Godišnji odmor može da sleduje nakon što istekne plaćeno odsustvo. Izuzetna situacija bi bila ako je to godišnji odmor iz prethodne godine, i ako prostoji problem da se on iskoristi u zakonskom roku. Međutim Zakon o radu predviđa i tu opciju da se odgodi i iskoristi kasnije”, jasan je Purišić.\n“Ja mislim da je ta naredba bila jasna. Dok traje pandemija, dok je ta mjera na snazi poslodavci ne bi trebalo da traže povratak radnika, ako koriste plaćeno odsustvo radi čuvanja djece mlađe od 11 godina”, izričit je Purišić.\n“Mislim da će u tom paketu mjera biti potrebno da bankarski sektor više učestvuje i da će on biti vremenski ograničen i na narednu godinu”, zaključio je Purišić.\nZa 50 dana pandemije korona virusa ZZZCG registrovao je još 4.916 nezaposlenih, kazao je Purišić.\n“Mi u prvih 50 dana imamo 4.916 novonezaposlenih na evidenciji ZZZCG”, kazao je Purišić.\n“Srećom imamo oko 1.700 novoprijavljenih, pa se u tom dijelu umanjuje potencijalna stopa nezaposlenosti”, kaže Purišić.\n“Ovo ostalo, bojim se da je u dobroj mjeri rezultat najava Vlade da pomogne nezaposlenim i najava programa novog zapošljavanja, koje dolazi u procesu namjere Vlade da legalizuje neke neformalna poslove. Vjerujem da je u dobroj mjeri to rezultiralo ovako značajnom broju prijavljenih na ZZCG”, kazao je Purišić.\n“U toku aprila je došlo do otpuštanja, posebno kada su došle mjere da će se davati subvencije za nova zapošljavanja radnika sa evidencije ZZZCG”, kazao je Purišić.\nPOJMOVIgodišnji odmor prava radnika zakon o radu\nPrevious Roubini: Nakon korona-krize slijedi decenija očaja za globalnu ekonomiju\nSljedeći Italijanski mljekar sjajnom idejom spasio poslovanje


KRIK , Stevan Dojčinović/Bojana Pavlović\nNešto pre devet sati uveče u naselju Dobrota u Kotoru u subotu je ubijen Veselin Vukotić. Kako navodi crnogorska policija, nepoznata osoba ispalila je u njega više hitaca, nakon čega je prevezen u bolnicu u Kotoru gde je podlegao povredama.\nŠezdesetdevetogodišnji Veselin Vukotić je otac Jovana Vukotića koga bezbednosne službe Srbije označavaju kao vođu škaljarskog klana koji se bavi međunarodnim švercom kokaina. Istom klanu prema tvrdnji bezbednosnih službi pripada i njegov drugi sin Igor, za koga nije poznato gde se trenutno nalazi, piše "Krik".\nSukobu ova dva klana priključile su se sve druge bitne kriminalne grupe iz Srbije i Crne Gore, a mafijaški rat odneo je desetine života na obe strane.\nNa strani "škaljaraca" je grupa čuvenog srpskog kriminalca Luke Bojovića, dok je uz "kavčane" ekipa ubijenog kriminalca Aleksandra Stankovića zvanog Sale Mutavi – poznata po tome što ima veze u državi.\nŠEF ŠKALJARSKOG KLANA PREGOVARA Vukotić hoće da se nagodi sa Tužilaštvom u Beogradu\nKRIMI VEZA TRAJE GODINAMA Jovicu Vukotića i Luku Bojovića spojili kokain i ZAJEDNIČKI NEPRIJATELJI\nPoslednjih godinu dana ubijeno je više "škaljaraca", a zanimljivo je i da su srpska policija i tužilaštvo hapsili uglavnom pripadnike ove grupe. Prorežimski mediji, posebno "Informer", objavljivali su članke u kojima su optuživali pripadnike škaljarskog klana da predstavljaju pretnju po porodicu predsednika Aleksandra Vučića.\nUbistvo Veselina Vukotića ne iznenađuje s obzirom da su u ovom ratu kriminalci jedni drugima već ubijali članove porodica.\nOn je sa sinom Jovanom, šefom škaljaraca, vodio poslove u Kotoru – restoran "Kantun Konoba" i kafić "Siemper" koji se nalaze u samom srcu starog grada.\nVeselin je bio i vlasnik kompanije "Montestar Poker", osnovane 2011. godine, koja se bavila internet klađenjem.\nPosedovao je više nekretnina u Kotoru i Podgorici.\nJovan Vukotić, koji je u izveštajima obaveštajnih službi označen kao vođa škaljaraca, uhapšen je u septembru prošle godine u Turskoj po poternici koju je za njim raspisala Grčka zbog sumnje da je umešan u šverc oko 135 kilograma kokaina.\nJovan Vukotić uhapšen dok je bio sa devojkom, manekenkom Dejanom Živković\nUmesto da ga izruči Grčkoj, Turska je Vukotića proterala u Srbiju gde je osuđen na 15 meseci zatvora jer je koristio falsifikovani pasoš.\n23 ŽRTVE KRVAVOG RATA Svi ovi ljudi likvidirani su u žestokom obračunu DVA NAJJAČA CRNOGORSKA KLANA\n- Prodavane su informacije o mom kretanju kriminalnim grupama, zbog čega sam jednom čak izbegao smrt - prenosi njegove reči "Krik".\nGrčki pravosudni organi tražili su od srpskog tužilaštva da otvori istragu protiv Vukotića zbog učešća u švercu droge, međutim, ono još nije donelo konačnu odluku u ovom slučaju.\nU martu je crnogorska policija podnela još jednu krivičnu prijavu protiv njega sumnjičeći ga za pokušaj ubistva Tamare Zvicer, supruge Radoja Zvicera, jednog od vođa suparničkog kavačkog klana. On je, navodno, svojim automobilom preprečio put kolima Tamare Zvicer i pucao iz pištolja u nju. U tom trenutku sa njim se u kolima nalazio i njegov otac Veselin Vukotić, dok je sa Zvicer u kolima bila njena maloletna ćerka.\nVeselin Vukotić je crnogorskim medijima ranije izjavio da je u vreme napada na Tamaru Zvicer njegov sin bio 1.000 kilometara daleko, kao i da je on sa bio sa porodicom.\nProtiv Jovana Vukotića se u Crnoj Gori vodi i istraga za utaju poreza. Tamo je već osuđivan, kao i njegov brat Igor.\nOBEZGLAVLJENI NAJJAČI CRNOGORSKI KLANOVI Nakon pada vođa postoje DVA SCENARIJA za sudbinu ovih krimi-grupa


Špekulacije o tome hoćemo li Đokovića gledati u Melburnu ili ne traju već mesecima, a navodno je poslednji rok za prijavu za Australijan open bio 6. decembar do kada su svi teniseri trebali da se izjasne o svom učešću.\nU međuvremenu, Novak je potvrdio učešće na ATP kupu koji se takođe održava u Australiji ali u Sidneju i mnogi veruju da to znači da će ga biti i na Ozi openu, gde bi trebao da napadne jubilarnu 10. titulu.\nSrpski as bi teoretski mogao da ode u Sidnej nevakcinisan (njegov stav po tom pitanju je poznat: nije ga saopštio javno jer to smatra privatnim pitanjem), pošto u gradu u kojem se igra ATP kup ne važe ista pravila kao u Melburnu.\nKako „Herald san“ navodi Đoković i ukoliko nije vakcinisan, mogao da uđe u saveznu državu Novi Južni Vels, u kojoj se Sidnej nalazi, uz pomoć posebnog izuzeća i da potom provede 14 dana u karantinu, preneo je "Mocart sport".\nPomenuti list navodi da bi Novak bi mogao da iskoristi „rupu u propisima“ u čemu bi imao podršku Tenis Australije koja želi da prvi reket sveta bude učesnik grend slema pod njihovom organizacijom. Naime, zdravstveno izuzeće od vakcinacije je drugi način na koji može da se uđe u Australiju bez karantina piše „Herald san“.\n- Podrazumeva se da će prvog tenisera sveta u tome podržati Tenis Australija, koja želi da najjači adut turnira dođe u Melburn, gde bi imao priliku da ispiše istoriju kao prvi igrač koji će osvojiti 21 grend slem titulu, navodi se u tekstu pomenutog lista.\nIpak, nešto kanije isto dana oglasio se i Tenis Australija, koji je oštro negirao da bi pomogao bilo kom teniseru u dobijanju izuzeća.\n- Svaki zahtev za izuzeće mora da prati stroge vladine smernice, zasnovane na kliničkim preporukama državnog savetodavnog tela za imunizaciju (ATAGI). Isti proces važi za tenisere kao i za svakog drugog putnika koji dolazi u Australiju. Svako nagađanje da Tenis Australija traži ’rupe’ u ovom procesu je naprosto neistinito, navodi se u saopštenju australijske teniske organizacije.\nKako je premijer Viktorije Denijel Endrjuz više puta naglasio, učešće na Australijan openu biće omogućeno isključivo teniserima koji su se vakcinisali i od tog zahtva vlasti ove države nisu odstupile ni pedalj. Vlada Viktorije je takođe istakla da neće slazi zahteve Saveznoj vladi Australije za izuzeće bilo kod igrača.\nVodeći ljudi Tenis Australije ranije su u zvaničnom saopštenju naglasili da dve primljene doze cepiva ostaju uslov za učešće na turniru u Melburnu, osim ukoliko postoji validan razlog za medicinsko izuzeće, koje je odobren od strane australijskih zdravstvenih zvaničnika.\nNavodi se i da bi Novak onda morao da stigne u Sidnej do 16. decembra kako bi “odradio” obavezan karantin, kako bi mogao da učestvuje na ATP kupu.\nJasno je da je učešće prvog reketa sveta nako ovoga još uvek u magli, ali nekadašnji australijski teniser a sada TV komentator Tod Vudbridž ne sumnja u Đokovićevo učešće na Australijan openu.\n- Novak je imao izbor da se prijavi ili da se ne prijavi, ali se ipak upisao na listu učesnika. To znači da moramo da verujemo da dolazi i u Melburn i da će biti ovde tokom celog teniskog leta. To će biti jako dobro za tenis, kao i za Novakove navijače. On zna vladine propise po pitanju vakcinacije, a to, možemo da pretpostavimo, znači da ih već ispunjava, ili će ipak povući neki potez koji ne očekujemo, izjavio je Vudbridž za "2GB radio".


Sportske.net - E, ovo još nije bilo, Jokić pobedio sam, za četvrtinu!\nPostojala je bojazan da je povređen, provlačila se informacija da će propustiti meč, ali kako je sam rekao, Srbi ne sede. Nikola Jokić je oduvao Nikse, 24 od 32 poena postigao je u prvoj četvrtini, pogodio 8 od 9 šuteva u prvom periodu i to je bio kraj za Nikse.\nNiti boljeg, niti skromnijeg košarkaša...\nOni imaju lošu tradiciju, izgubili su u Koloradu 13 utakmica u nizu, poslednji trijumf je vezan za 2006. tada se "Bol Arena" zvala "Pepsi Centar".\nDenver koji je vratio treće mesto na Zapadu čeka iskušenje, u petak uveče su u Juti...


PACKE ZBOG KORUPCIJE\nEvropa oštro kritikovala srpsku vlast zbog "korupcije" pojedinih članova Vlade, evropski komesar odbio da razgovara sa ministrom Tomicom Milosavljevićem\nBEOGRAD – Na nedavnom sastanku Olija Rena, evropskog komesara za proširenje, i predstavnika srpske vlade dogodio se pravi skandal. Kako Kurir saznaje u Vladi Srbije, Oli Ren je pred premijera i članove njegovog kabineta izneo dokumenta koja ukazuju na „korupcijsko ponašanje pojedinih srpskih ministara, koji su na razne načine potrošili milione evra iz donacija Evropske Unije! Da stvar bude gora, evropski komesar je odbio da razgovara sa ministrom zdravlja Tomicom Milosavljevićem! On je navodno okarakterisao Milosavljevića kao ministra koji „legalizuje korupciju“, a našoj vladi je saopšteno da „neće biti nikakvih daljnih razgovora“ ukoliko se ne reši pitanje „političke korupcije“ u zemlji.\nReforma ili bacanje para\nReformu zdravstva u Srbiji u najvećoj meri finansirala je Evropska unija. Srpska stručna javnost, međutim, ocenila je da je Evropa bacila pare. Platila je , na primer, strane eksperta da formiraju srpsku agenciju za lekove, a sada ne priznaju tu agenciju jer „nije napravljena po evropskim standardima“?! Evropska unija izdvojila je i pet miliona evra za reformu transfuzije, koju je Odbor za zdravlje i porodicu Skupštine Srbije proglasio „štetnom po zdravlje građana Srbije“. Evropa je finansirala i izradu Nacrta zakona o zdravstvenoj zaštiti i lekarskim komorama, a zdracstveni stručnjaci u Srbiji dokazali su da taj zakon „legalizuje korupciju“!\nDa li to znači da je Evropa finansirala rešenja koja sama ne želi da prihvati i kojih nema nigde u svetu? Mi smo do sada više puta zahtevali na uvid projekte reforme zdravstva u Srbiji, kako od ministra zdravlja i Vlade Srbije, tako i od nadležnih u EAR-u. Ovi projekti su temelj budućih zakona, iako moraju da budu javni, nismo dobili nikakav odgovor. O svemu tome obavestili smo Evropski parlament, pa je sve ovo što se desilo u Vladi Srbije logična posledica toga – saopšteno je Kuriru u Društvu privatnih lekara i stomatologa, koji su prvi i pokrenuli priču o korupciji u srpskom zdravstvu.\nPremijer Srbije Vojislav Koštunica nakon toga je, kako Kurir nezvanično saznaje, zatražio ostavku Tomice Milosavljevića, ali je ministar to odbio. Sve to Kuriru je „izokola“ potvrđeno i u Skupštini Srbije, čiji poslanici mnogo toga odavno znaju, ali ćute, „jer za razotkrivanje još nije vreme“.\n- Srpskoj vladi je saopšteno da ukoliko za kratko vremene „ne očisti“ kompromitovane političare, neće biti nikakvog dogovora o napretku Srbije na putu ka Evropi. Evropski parlament krenuo je da menja sve svoje predstavnike u Evropskoj agenciji za rekonstrukciju, kao i sve ostale za koje je našao i najmanju sumnju da su znali nešto o „srpskom“ načinu trošenja evropskih para. „Otišla“ je Donatela Linari, komesar za zdravstvo EAR-a, „otišao“ je Džefri Baret, šef delegacije Evropske komisije, i još neki, našoj javnosti manje poznati ljudi. Evropa će svoje „očistiti“, i kada se EAR pošetkom 2006. godine ugasi, sami ćemo biti krivi što na vreme nismo reagovali - tvrdi za Kurir izvor iz Skupštine Srbije.\nEvropski parlament, kako saznaje Kurir, poseduje i podatke o učešću Instituta G17 Plus na više tendera Evropske agencije za rekonstrukciju. U pitanju su, kako saznajemo, projekti iz zdravstva i privrede. Inače, direktor Instituta G17 Plus Milan Pajević ujedno je i savetnik potpredsednika vlade Miroljuba Labusa, koji je zadužen za evropske integracije! „Učešće“ Instituta G17 Plus zabeleženo je i na tenderu za Projekat pripreme srpskih preduzeća za proces privatizacije.\n- Evropa ima te podatke i na to je „skrenuta pažnja“ našim političarima u vlasti, ali se ćuti. Za činjenicu da je neko radio „biznis sa donacijama iz Evrope“ znaju svi u Vladi Srbije, ali i većina u Skupštini Srbije – kaže izvor Kurira.\nEvropski parlament je sredinom januara završio analizu o tome kako su trošena sredstva evropskih poreznika u Srbiji. Ti rezultati su, kako Kurir saznaje, „poražavajući i po Evropu i po Srbiju“. Naime, polovina sprovedenih projekata nije ni blizu „evropskih standarda“, a para za njih više nema.\nEAR: I G17 konkuriše\nU Evropskoj agenciji za rekonstrukciju, na pitanje kako je moguće da se na listi potencijalnih konsultantskih kuća za izradu pojedinih projekata iz zdravstva nalazi i G17 Plus, Kuriru je odgovoreno da je to u redu. U pitanju je projekat za procenu zdravstvenog sektora , odobren još 2002. godine, u vreme kada je za ministra zdravlja postavljen upravo član predsedništva te stranke dr Tomica Milosavljević.\n- Svaki legalni entitet ima pravo da da svoju ponudu za naše projekte. G17 nije dobio projekat - saopšteno je Kuriru u Evropskoj agenciji za rekonstrukciju.\nI prošle godine na više tendera Evropske agencije za rekonstrukciju prijavio se G17 Plus, između ostalih i za projekat razvoja tercijarnog zdravstvenog sektora vrednog 1,5 miliona evra.\n- G 17 je bio član konzorcijuma koji se prijavio za ovaj projekat. Tender je u međuvremenu otkazan zbog tehničkih nedostataka.\nLabus: Nije istina!\nU kabinetu potpredsednika Vlade Miroljuba Labusa kategorički odbacuju tvrdnje o „korupciji i konfliktu interesa“ u vrhu Vlade.\nInstitut G17 je registrovan za obavljanje delatnosti pružanja naučnih, istraživačkih, edukativnih i drugih usluga, po uzoru na svetske „tink tankove“. S tim u vezi, Institut kao i svako drugo pravno lice, nezavisno od Vlade Srbije, ima pravo da donosi svoje poslovne odluke u skladu sa važećim propisima - piše u odgovoru iz Labusovog kabineta.\nMilan Pajević, saopšteno je iz kabineta, nije angažovan na poslovima savetnika potpredsednika Vlade Republike Srbije od septembra 2004. godine, dok je još u junu 2004. godine prestao njegov odnos u Ministarstvu spoljnih poslova. On je na mesto direktora Instituta G17 imenovan nakon okončanja njegovog angažovanja u kabinetu potpredsednika Vlade Srbije - saopšteno je Kuriru iz kabineta Miroljuba Labusa.\nTvrdnje da je Vlada Srbije zahtevala ostavku ministra zdravlja Tomice Miloavljevića, nakon posete evropskog komesara Olija Rena, u Labusovom kabinetu ocenili su kao „neistinite, zlonamerne i tendenciozne“ dezinformacije.\nU Ministarstvu zdravlja demantovali su za Kurir da su na bilo kom sastanku bile „prozivke“ na račun ministra zdravlja Tomice Milosavljevića. Takve tvrdnje oni su nazvali zlonamernim i tendencioznim dezinformacijama. U Ministarstvu su podvukli da imaju dobru saradnju sa Evropskom agencijom za rekonstrukciju i da se to najbolje vidi kroz realizaciju niza zajedničkih projekata na unapređenju zdravstvene zaštite u Srbiji. Evropska investiciona banka je nedavno projekat hitne rekonstrukcije zdravstvenih ustanova u Srbiji ocenila kao najbolji u SCG, poručeno je iz Ministarrstva zdravlja.


Belorusija demantuje navode o prisustvu 'srpskih plaćenika', Vulin: Fotomontaža\nIzvor: Radio Televizija Vojvodine, 15.Avg.2020, 20:48\nBelorusija demantuje navode o prisustvu "srpskih plaćenika", Vulin: Fotomontaža\nKako je navedeno u saopštenju, reč je o lažnoj informaciji koja se pojavila na Telegramu, prenosi agencija TASS.\nBelorusko ministarstvo navodi da su pripadnici Vojske Srbije doputovali u Belorusiju još 10. avgusta, kako bi učestvovali na Međunarodnim >> Pročitaj celu vest na sajtu Radio Televizija Vojvodine << vojnim igrama.\nMinistarstvo odbrane Belorusije podseća da je još ranije saopštilo da ekipa vojnika iz Srbije učestvuje na Međunarodnim vojnim igrama 2020. i da će u okviru njih boraviti i na teritoriji Belorusije.\nAgencija TASS navodi da su se prethodno na društvenim mrežama pojavile tvrdnje o navodnom dolasku ljudi u vojnim uniformama u Belorusiju, koji bi mogli biti povezani sa jedinicama oružanih snaga Srbije. Tvrdilo se da su oni došli u Belorusiju da "rasteraju demonstrante" koji protestuju posle pobede Aleksandra Lukašenka na izborima.\nPrisustvo srpskih vojnika na demonstracijama u Belorusiji večeras je demantovao i ministar odbrane Srbije Aleksandar Vulin, ističući da su fotografije koje su se pojavile u prilog tim tvrdnjama fotomontaža.\nVulin je objasnio da se trenutno devet pripadnika VS nalazi u Brestu, izolovani na jednom vojnom poligonu gde se pripremaju za disciplinu "Snajperska granica" u okviru Međunarodnih vojnih igara.\nVulin: Ovo je nastavak specijalnog rata protiv Vojske Srbije i predsednika i vrhovnog komandanta Aleksandra Vučića\n"Ovo je nastavak specijalnog rata protiv Vojske Srbije i predsednika i vrhovnog komandanta Aleksandra Vučića. Naravno da se država Srbija ne meša ni na koji način u unutrašnje poslove bio koje zemlje, a ponajmanje Belorusije", rekao je Vulin na RTS.\nOn je dodao da sve ono čime direktno komanduje Vučić se najviše i najnemilosrdnije napada.\n"Naš tim je u izolaciji, priprema se, a Ristić je u pratnji svog beloruskog domaćina otišao da kupi voće i neke sokove. Fotografiju je napravila jedna gospođa koja je pitala da li su to Rusi, a domaćin joj je odgovorio da je reč o Srbima, i to je bilo aposlutno sve", rekao je Vulin.\nNa konstataciju da je i Belorusija demantovala postojanje "srpskih plaćenika" u toj zemlji, Vulin je upitao kakvi bi to plaćenici i mogli da budu kada nose uniforme.\nVulin je dodao da Srbija nije poslala nijednog vojnika na zajedničku vežbu od kako se pojavio korona virus.\nVjačorka je, kaže Vulin, saradnik Atlanskog saveta i potpisuje se kao stručnjak za borbu protiv kineskih i ruskih dezinformacija. "Sada vidite kako se bori", rekao je ministar.\nVulin je podvukao i da je sramota što su pojedini portali preneli vest u smislu "Šta radi Srbija".\nSramota je što mrzite svoju zemlju, rekao je Vulin.\nIzvor: Radio Slobodna Evropa, 16.Avg.2020, 10:39\nNakon što su na društvenim mrežama počele da kruže fotografije uz komentare da prikazuju prisustvo vojnika iz Srbije na protestima u Belorusiji, ministar odbrane Srbije Aleksandar Vulin demantovao je informacije. Analitičar iz Belorusije Franak Vjačorka objavio je u 15. avgusta fotografije koje...


Žene u ovom horoskopskom znaku su prave boginje veoma su teške ali vrijede svakog truda | Vaš Magazin\nHome Ljubav i veze Žene u ovom horoskopskom znaku su prave boginje veoma su teške ali...\nŽene u ovom horoskopskom znaku su prave boginje veoma su teške ali vrijede svakog truda\nKoji je vaš znak, da li ste vi prave boginje ali i teške žene?\nŽene koje su rođene u znaku bika je sigurno najstabilnija od svih uvijek zna šta želi i to na kraju dobije, ona nikada neće ni prstom da mrdne ukoliko njen partner neće da se potrudi, ona će samo otići kao prava dama.\nŽene koje su rođene u znaku Djevice su promjenjljivog karaktera i nikada ne dozvoljava da joj neko slaže nešto, uvijek tačno zna kao jeste, zaljubljuje se u muškarca samo ako je duplo jača ličnost od nje.\nŽene koje su rođene u znaku jarca – većinom su mirne i staložene dame, ali mnogo tvrdoglave, veoma lako dobije što želi, ali da bi je partner osvojio i zadržao mora mnogo da se trudi i nikome nikada ne gleda kroz proste.\nPrevious articleDobro poznata domaća pjevačica je dala čak 120.000 eura na svoj novi automobil\nNext articleZa ove prednosti krompira sigurno niste znali, može da vam izlječi opekotine i očisti kožu i još mnogo toga


Grad Frankfurt investirao tri miliona eura u novi stadion na kojem igra SV BKC Bosna Frankfurt -\nJedan od tradicionalnih oblika organizovanog djelovanja zajednica dijaspore je sport gdje opravdano prednjači fudbal.\nFudbalski klub SV BKC Bosna i Hercegovina, koji je već tri decenije jedan od najuspješnijih fudbalskih klubova bosanskohercegovačke dijaspore, zapažen je i podržan od zvaničnika Grada Frankfurta.\n“Kao priznanje za dosadašnji rad i učinak, a ujedno i kao i investicija za budućnost, Grad Frankfurt je za infrastukturu sportskog centra “Ackermannwiese“ izdvojio ukupno tri miliona eura. Novac je uložen u stadion, s ciljem da se bosanskim fudbalerima omoguće bolji uslovi za rad. Između ostalog, ranije su osigurane nove i moderne kabine za presvlačenje igrača kao i ostale popratne prostorije. Sada je izgrađen i novi teren sa umjetnom travom, kao i dva nova igrališta za mali fudbal, dok je teren sa prirodnom travom u potpunosti obnovljen, što svakako predstavlja kvalitetnu osnovu za dalji razvoj ovog fudbalskog kluba“, kaže u razgovoru za Anadolu Agency Adem Čikarić jedan od osnivača ovog kluba.\n– SV BKC Bosna i Hercegovina iz Frankfurta – najuspješniji bosanskohercegovački fudbalski klub u dijaspori –\nPrevious Zgrada UIO od 100 miliona politički dogovor SNSD-a i HDZ-a? Traže 63 miliona od Vijeća ministara\nNext Srbija opet hapsi bosanske građane, na graničnom prelazu Uvac priveden Edin Vranj